Njujork ponovo savladao Minesotu u neizvesnoj završnici | Double - Double\nNjujork ponovo savladao Minesotu u neizvesnoj završnici\nDecember 3, 2016 Marko R.\tLeave a comment\nDva dana nakon trijumfa u Target Centru nad Minesotom košem Entonija u poslednjim trenucima meča, Niksi su ponovo slavili protiv istog rivala, ovog puta u svom Medison Skver Gardenu 118-114.\nIako nije odlučivao o meču poslednji posed, publika je ponovo imala priliku da gleda ujednačen meč. Karmelo Entoni je ovog puta bio daleko sigurniji u šutu, i doprineo je trijumfu sa 29 poena, pratio ga Rouz sa 24, a x-faktor na ovom meču bio je Kajl Okvin, koji je postigao 20 poena uz 13 skokova. U Minesoti Lavin je postigao 23, Tauns 20 a Vigins 19. Odličnu partiju je pružio i naš Nemanja Bjelica, koji je za 21 minut na terenu postigao 17 poena uz 7 skokova i 3 asistencije.\nNiksi su pametno otvorili prvu četvrtinu. Vrlo su agresivni bili ispod koša, što je jedna od slabijih tačaka Timbervulfsa ove sezone, i uglavnom su uspešno završavali napade polaganjem iz reketa, ili u slučaju kada je nastajala gužva, izbacivali su loptu Entoniju i Holideju, a oni su znali da iskoriste te šuteve. Minesota je dosta bojažljivo ušla u meč, veliki broj promašenih zicera i izgubljenih lopti doprineli su tome da domaćin ode na prvu pauzu sa prednošću 30-21.\nVrlo sličnu igru smo videli i u drugoj četvrtini, Minesota je pokušavala da se vrati u meč, ali nije mogla da priđe na manji zaostatak od 6 razlike, dok je Njujork pokušavao da se odlepi, ali mu je najveća prednost bila 13 poena. Igralo se bez većih oscilacija, timovi nisu pravili veće serije, i na pauzu se otišlo sa rezultatom 62-52.\nU trećoj četvrtini, košarkaši Minesote su zaigrali agresivniju odbranu pod košem, i uspeli su donekle da iskontrolišu skok i “zaključaju” reket, Njujork je morao više da se osloni na šuteve sa poludistance i za tri poena. Na drugoj strani, gosti su preuzeli recept domaće ekipe iz prve četvrtine, i pokušavali da napadaju iz reketa, uz povremene šuteve spoljnih igrača iz čistih pozicija. Kretnja rezultata je dosta podsećala na drugu četvrtinu, gde ni jedni ni drugi nisu uspeli da dođu do svog cilja, već je na kraju perioda rezultat ostao isti.\nSerijom 12-2 na početku poslednjeg perioda (5 poena Muhameda), izabranici Toma Tibodoa su se u potpunosti vratili u meč i došli do izjednačena 100-100 na 8 minuta do kraja, da bi nakon polovičnog učinka Derika Rouza sa linije penala, i zakucavanja Zeka Lavina po prvi put na meču i poveli 102-101. Ipak tada na scenu stupa Kajl Okvin, koji prvo nakon promašenih bacanja Porzingisa hvata 2 ofanzivna skoka i poentira, a zatim dolazi do skoka u odbrani i nakon faula pogađa oba slobodna bacanja, kojim vraća prednost Niksa od 3 poena. Nakon toga usledila je i serija Derika Rouza od 7 poena, koja je dala Niksima komotnih 8 poena prednosti minut pre kraja meča. Gosti su pokušali da penal završnicom ipak uvede meč u neizvesnost, međutim Džastin Holidej i Karmelo Entoni su bili sigurni sa linije penala, za drugi uzastopni trijumf Njujorka nad Minesotom.\ntagged with Minesota Timbervulfs, Minnesota Timberwolves, NBA, New York Knicks, Njujork Niks


Dan online - Drustvo: Nezakonito ukidaju građevinsku i upotrebnu dozvolu - 2017-05-19\nDrustvo ZAJEDNICA OPŠTINA CRNE GORE PROTIV VLADINOG NACRTA ZAKONA O IZGRADNJI\nNezakonito ukidaju građevinsku i upotrebnu dozvolu Odbor za prostorno planiranje Zajednice opština Crne Gore smatra da legalizacija neformalnih objekata predstavlja pravni nonsens, jer se ozakonjava nešto što je do tada bilo krivično djelo Predloženim zakonom se onemogućava opštinama da upravljaju prostorom na svojoj teritoriji, a posledično i da se bave lokalnim ekonomskim razvojem, što je u biti iskonski razlog uspostavljanja lokalne samouprave kao organa vlasti najbližeg građanima – ukazuju u Zajednici opština\nUkidanje građevinske i upotrebne dozvole koje predviđa Predlog zakona o planiranju i izgradnji nije u skladu sa zakonima o lokalnoj samoupravi, o Glavnom gradu, o Prestonici, o finansiranju lokalne samouprave, o administrativnim taksama, te propisima o lokalnim komunalnim taksama, o državnom premjeru i katastru nepokretnosti, o procjeni uticaja na životnu sredinu i Krivičnim zakonikom. To je utvrdio Odbor za prostorno planiranje Zajednice opština Crne Gore, na čijem je čelu Nebojša Adžić, koji je Ministarstvu održivog razvoja i turizma dostavio mišljenje na Predlog zakona o planiranju i izgradnji koji je trenutno na javnoj raspravi.\n– Ne zanemarujući potrebu reforme u oblasti prostornog planiranja i izgradnje, ne možemo a da ne ukažemo na potrebu prethodnog uspostavljanja jake kadrovske infrastrukture i to prije svega u inspekcijskom nadzoru, koja bi bila sposobna da nosi ovakva zakonska rješenja – piše u Adžićevom mišljenju.\nOdbor smatra i da legalizacija neformalnih objekata predstavlja pravni nonsens, jer se ozakonjava nešto što je do tada bilo krivično djelo. Ukazuju da legalizacija ovih objekata ne smije biti predmet ovog zakonskog propisa jer podriva njegovu suštinu. Odbor ukazuje da se javnosti šalju dvije negativne poruke, a to su da je svejedno graditi legalno ili nelegalno, kao i da će legalizacija uvijek postojati dok postoji plansko građenje što je suprotno od poruke koju država treba da pošalje nelegalnim graditeljima i uzurpatorima prostora.\n– Izražavamo bojazan da će opredjeljenje da se pravila za zakonito građenje i ozakonjavanje nelegalne gradnje uređuju jednim propisom, čak dovesti do naglog porasta broja nelegalnih objekata. U cilju sprečavanja ekspanzije građenja suprotno zakonom utvrđenim uslovima, smatramo da je umjesto rušenja objekata ili pečaćenja gradilišta potrebno uvesti novčane sankcije u visini tržišne vrijednosti svakog izgrađenog, odnosno prekoračenog kvadrata izgrađenog objekta. Tako bi se postiglo da investitor nema ekonomski interes da protivpravno gradi, što bi u potpunosti obesmislilo nastojanja nelegalnih graditelja da na ovaj način ostvare dobit – istakao je Adžić.\nIz Zajednice opština predlažu da je potrebno zakonom precizirati da su bespravni objekti svi oni koji su izgrađeni bez građevinske dozvole, te da je, u slučaju da vlasnik objekta, tvrdi da je on građen u periodu kada nije bilo prepisano izdavanje građevinske dozvole teret dokazivanja na njemu.\n– Razlog ovog predloga je da bi se onemogućilo bespravnim graditeljima da izbjegnu obaveze po ovom zakonu, davanjem jednostrane izjave da su objekti izgrađeni u periodu kada nije bila uvedena građevinska dozvola – smatra predsjednik Odbora.\nOdbor ukazuje da predlog zakona ne predviđa nijedan planski dokument čije je donošenje u nadležnosti jedinica lokalne samouprave. Na taj se način, kako kažu, onemogućavaju opštine da upravljaju prostorom na svojoj teritoriji, a posledično i da se bave lokalnim ekonomskim razvojem, što je u biti iskonski razlog uspostavljanja lokalne samouprave kao organa vlasti najbližeg građanima. Zakonom o lokalnoj samoupravi je propisano da opština donosi prostorno-urbanističke i druge planove, uređuje i obezbjeđuje uslove za izgradnju i korišćenje objekata, kao i privođenje namjeni građevinskog zemljišta u skladu sa lokalnim planskim dokumentima i komunalno opremanje građevinskog zemljišta, te i da skupština opštine donosi lokalna planska dokumenta.\n– Predlogom zakona ukidaju se sopstveni poslovi lokalne samouprave u dijelu upravljanja i uređivanja privremenih i pomoćnih objekata, kao i u dijelu nadzora nad ovim poslovima, i prenošenja istih poslova na državni nivo i to pojedinca i inspekcijski organ pri čemu se nijesu dovoljno sagledali tipovi privremenih objekata prilikom uređivanja pretpostavki za njihovo postavljanje, odnosno građenje. Primjera radi, glavni državni arhitekta bi, prema rješenjima iz Predloga zakona trebalo, između ostalog, da sagledava vizuelni izgled cirkuskih šatri, dvoraca na naduvavanje, šatora, kokičara, roštilja za prodaju pečenih kukuruza i kestena, friteza za pomfrit, palačinkarnica, izložbenih štandova, karting staza... Takođe, posledično, Uprava za inspekcijski nadzor bi kontrolisala da li su predmetni objekti postavljeni u skladu sa zakonskim uslovima. Pored toga, predlog zakona nije usklađen sa Zakonom o lokalnim komunalnim taksama. Njime je propisano da se za postavljanje ovih objekata plaća lokalna komunalna taksa, a predlogom zakona nije utvrđena kao uslov za postavljanje objekata. Imajući to u vidu, ove objekte treba vratiti, tamo gdje prirodno pripadaju, u nadležnost lokalne samouprave i dati opštinama ovlašćenje da bliže urede uslove i način postavljanja – smatra Adžić. Odbor ukazuje na projekcije troškova koje će opštine imati samo po osnovu izgradnje deponija, odnosno objekata za odstranjivanje otpada u narednom periodu. Prema tim projekcijama državnog plana upravljanja otpadom, opštine će za operativne troškove izgradnju ovih objekata bez amortizacije morati da izdvoje oko 22,5 miliona eura. Pored toga, predlogom zakona se od obaveze plaćanja naknade za uređenje oslobađaju investitori, te se samim tim onemogućava izvor prihoda za otplatu kreditnih zaduženja za pokriće troškova komunalnog opremanja tih zona.\n– Predlogom zakona nije definisan izvor sredstava za rekonstrukciju postojeće infrastrukture. Ovakva rješenja su naročito alarmantna, imajući u vidu opredjeljenje Vlade Crne Gore koja razvoj infrastrukture vidi kao jedan od stubova ekonomske politike. Opravdano se može konstatovati da se ovakvim zakonskim opredjeljenjem narušavaju osnovni principi Zakona o finansiranju lokalne samouprave. Pored toga, predložena rješenja ne korespondiraju smjernicama datim u Studiji zemljišne politike koju je Vlada Crne Gore usvojila u julu prošle godine, kojom je utvrđena naknada za građenje, kao izvor prihoda za pokriće troškova komunalnog opremanja i komunalni doprinos, kao izvor prihoda za pokriće troškova komunalnog opremanja ostalom komunalnom infrastrukturom i objektima – piše u mišljenju Adžića.\nAdžić ukazuje da je član 55 Predloga zakona koji tretira zajedničko komunalno opremanje u direktnoj koliziji sa propisom o komunalnim djelatnostima. N.S. – A.D.\nFali finansijska analiza\nPredlogu zakona o planiranju i izgradnju nedostaje finansijska analiza. Odbor konstatuje da im nije jasno kako će se predložene reforme odraziti na postojeće organizacije kako državne tako i lokalne uprave.\n– U prvom redu to se odnosi na kadrovska rješenja, kao i na fiskalitete lokalnih samouprava koji se po predlogu ovog zakona smanjuju. Za svaku dalju raspravu je neophodno uraditi detaljnu finansijsku analizu sprovođenja zakona. Nije jasno da li će se uvođenjem ovog principa reformi opštine suočiti sa problemom rješavanja tehnoloških viškova, ili se pak i u navedenom smislu planira reorganizacija formiranjem nadzornih službi na lokalnom nivou – ističu u Odboru.\nPriznanje nemoći institucija\nOdbor Zajednice opština kaže da se član koji tretira postupak legalizacije po njihovom mišljenju predstavlja priznanje nemoći javnih institucija.\n– To je samo priznanje nemoći javnih institucija da mogu da se bave strateškim planiranjem u skladu sa pravilima struke i iskorišćavanjem prostora kao ograničenog resursa na najefikasniji i najekonomičniji način, uz poštovanje balansa zaštite životne sredine i stvaranje komfornih urbanih cjelina po mjeri dostojanstvenog života njihovih stanovnika – smatraju u Zajednici opština.\nDržavnog arhitektu „ukinuli” zbog zloupotreba\nZakonom o planiranju i izgradnji planirano je imenovanje državnog arhitekte čiji je posao da daje odlučujuću riječ kada su u pitanju izgled objekta i izgradnja. Odbor za izgradnju Zajednice opština ukazuje da je ovaj institut već postojao u zakonodavnom sistemu Crne Gore, ali da je ukinut zbog raznih zloupotreba i arbitrarnog odlučivanja u radu.\n– Opravdano se postavlja pitanje da li smo toliko kao društvo napredovali i da li imamo značajno bolje mehanizme kontrole rada ovog instistuta da se ponovo predlaže njegovo uvođenje – pitaju iz Zajednice opština.


Nezvanične priče iz aleksinačke prošlosti -\nNeistraženo područje aleksinačkog kraja u sebi nosi mnoge tajne. Ko je sve obitavao na ovom području, kakvi su se događaji zbijali u prošlosti i koje su legende nastale od zbilje, pitanja su koja stručnjake i ljubitelje istorije nagone na stalna istraživanja i traganja za novim podacima. Poznati aleksinački psihijatar dr Slobodan Petrović, tragajući za svojim rodoslovom, započeo je i svoje istraživanje istorije grada. Tokom dvodecenijskog rada susreo se sa mnoštvom zanimljivih i manje poznatih podataka, kao i materijalnim dokazima iz daleke prošlosti Aleksinca i njegove okoline, a sa nama je podelio one koji su ga najviše impresionirali.\nKelti iznad Vakupa\nSvetilište na brdu Paničica pored ravne šume iznad sela Vakupa svedoči da su na ovom prostoru živeli Skordisci, pripadnici antičkog keltskog plemena. Kako objašnjava dr Petrović, ovaj kamen, na kome su nekada druidi vršili obrede, prečnika je oko dvadeset metara, a sličan takav arheolozi su pronašli i u opštini Veliko Gradište na brdu Ram, kilometar udaljenom od Dunava i poznatog keltskog bedema.\n‒ Tu se nalazi žrtvenik i postoji jedna fizički obrađena rupa u kamenu kroz koju vodi kanal gde postoje ostaci gvožđa. S obzirom da kamen u svom sastavu ne sadrži ovaj metal, pretpostavlja se da on potiče iz hemoglobina. Tu su, dakle, verovatno prinošene ljudske ili životinjske žrtve. Znači, iznad Vakupa su živeli Kelti – kaže naš sagovornik koji je lokalitet pronašao uz pomoć starih meštana Vakupa.\n“Džinovsko ili džidovsko groblje”, “Ime po caru Vizantije?”, “Knez spasao kneževinu”, “Cincarski grad”, “Laza Lazarević – krivac za epidemiju”, “Plastični hirurg iz XIX veka”\nViše o tome pročitajte u novom broju AL novina\nPrevious Post:Ispiranje cevovoda Žitkovac-Tešica\nNext Post:Pobednici overili „vize” za Niš


Zaštitom Ulcinjske solane Crna Gora približiće se EU - CZIP\nZaštitom Ulcinjske solane Crna Gora približiće se EU\nPodgorica, PR pres servis – Crna Gora postala bi visokorazvijena turistička destinacija, ukoliko bi se zaštitila Ulcinjska solana, a Vlada Crne Gore obezbijediće novac za njenu zaštitu, ukoliko ne bude zainteresovanih investitora.\nTo je poručeno na 5. međunarodnoj konferenciji o zaštiti Ulcinjske Solane, koju su organizovali njemačka fondacija za zaštitu prirode EuroNatur, Birthlife international i Centar za zaštitu i proučavanje ptica (CZIP), u okviruprojekta „Aktivni građani za bolju Crnu Goru ka održivom razvoju i vladavini prava“.\nAmbasador Evropske Unije u Crnoj Gori, Aivo Orav, kazao je da je Ulcinjska solana pitanje javnog interesa čija zaštita je, kako je naveo, zbog svog biodiverziteta prioritet Evropske unije poslednjih četiri godine.\n„Evropska komsija je u više prilika naglasila da je potrebno sprovesti hitne mjere za zaustavljanje unazađenja solane, kao i da se zaštiti ovo jedinstveno mjesto koje ima 250 vrsta ptica“, rekao je Orav.\nOn je istakao da poglavlje 27 – Zaštita životne sredine i klimatske promjene, zahtijeva intezivan rad na zaštiti prirode.\n„Evropska komisija sprovela je studiju za procjenu prirodne vrijednosti Ulcinjske solane, kako bi pomogli Vladi u pogledu rješenja. Ti nalazi su dostupni od decembra 2017. i njima se potvrđuje velika ekološka vrijednost solane. Glavni zaključci se tiču potrebe za adekvatnim upravljanjem revitalizacije proizvodnje soli i potreba da se zaštiti solana kao lokacija“, naveo je Orav.\nOn je poručio da Ulcinjska solana nije samo dio Crne Gore, već i evropskog prirodnog kapitala, stoga svi treba da radimo sve što možemo kako bi očuvali ovaj lokalitet.\nAmbasador Njemačke u Crnoj Gori, Robert Veber, kazao je da je problem Ulcinjske solane problem pravne prirode, a ne samo ekološki problem.\n„Pravni okvir nije riješen i zaštita prirode nije riješena, a to se ne može riješiti ako se ne riješi pitanje vlasništva. Zaštita solane nije samo zadatak međunarodne zajednice, sada je lopta prebačena Opštini Ulcinj, a to je veliki zadatak za malu opštinu“, rekao je Veber.\nOn je ocijenio da je Ulcinjska solana spremna za dobijanje statusa Ramsar i da, kako je naveo, ne treba odlagati to pitanje.\n„To je pozitivan i jak signal građanima Crne Gore, zaštiti životne sredine i partnerima koji bi zatvorili Poglavlje 27. Crna Gora bi postala visokorazvijana turistička destinacija, kada bi zaštitili solanu. To bi približilo državu Evropi, kao i Evropu Crnoj Gori“, kazao je Veber.\nMinistar održivog razvoja i turizma, Pavle Radulović, kazao je da je taj resor preuzeo mjere u cilju zaštite Ulcinjske solane, kao i da je sprovedena temeljna studija zaštite.\n„U međuvremenu su se pojavljivali i privatni investitori, koji su bili zainteresovani, međutim kad god bi izašli na lice mjesta i ko god je vidio je studiju koja je napravljena, istog trenutka je izgubio interesovanje, jer studija jasno navodi da je ekonomska isplativost Ulcinjske solane u prvih 15 do 20 godina praktično nemoguća“, rekao je Radulović.\nMinistar održivog razvoja i turizma, Pavle Radulović\nOn je kazao da će Vlada Crne Gore obezbijediti novac za zaštitu solane, ukoliko ne bude zainteresovanih investitora.\n„Studija jasno kaže da ne moramo da proizvodimo so, da bi se održao ekosistem. Ali mi mislimo da bi bile šteta, da taj zanat koji traje u Ulcinju već 80 godina, odumre. Zaštita tog prostora nema veze sa tim ko je vlasnik tog prostora“, naveo je Radulović.\nOn je kazao da naredni korak podrazumijeva podnošenje aplikacije za Ramsar, za koji Ulcinjska solana zadovoljava šest od devet kriterijuma, što je, kako je pojasnio, dovoljno za rješavanje tog pitanja.\n„Preuzeli smo naredni korak u rješavanju ovog pitanja i obavezali Nacionalne parkove da upravljaju ovim prostora do jula 2020., kada će Opština Ulcinj formirati posebno preduzeće koje će se baviti ovim poslom. Nakon ovog administrativnog posla, preostaje nam da lobiramo za solanu i da pokušamo da skupimo novac, da zajednički uložimo napor kako bi bila ponos svih“, rekao je Radulović.\nPredsjednik Opštine Ulcinj, Loro Nrekić, kazao da je za proizvodnju soli neophodno obezbijediti velika finansijska sredstva, ali da se, kako je naveo, ta opština nalazi u finansijskoj krizi.\n„Opština Ulcinj stoga ne može preuzeti obavezu upravljanja solanom, što joj pripada, ali je finansiranje solane izuzetno teško. Vjerujem da ćemo uz pomoć nadležnog ministarstva i Vlade naći rješenje i za tu prepreku“, naveo je Nrekić.\nOn je rekao da se u narednom periodu iščekuje usaglašavanje sa Ministarstvom turizma i pretvaranje solane u nacionalni park.\nPredstavnica Asocijacije za Južnositočnu Evropu, Gudrun Steinacker, ocijenila je da Ulcinjska solana predstavljapitanje vladavine prava.\n„Status Ramsar je jedna od prvih stvari koje Vlada Crne Gore može da riješi. Odlično je što je ministar rekao da je već preuzet taj korak, ali isto sam čula od njegovhh prethodnika 2015. godine. Procedura je prilično jednostavna i dobijanje Ramsar statusa nam je sada vrlo bitno“, istakla je Steinacker.\nOna je poručila da se pitanje statusa mora da riješiti, jer je to preduslov za dalje ulaganje, a da obezbjeđivanje finansijskih sredstava ne iziskuje problem.\n„Nije toliko teško naći ni finansijska sredstva. Vlada Crne Gore je nedavno dobila finansije od banke Savjeta Evrope za izgradnju vrtića u Baru. Možete se obratiti njihovoj banci isto tako za pitanje solane, jer bi mogli da ulože u nešto što ima dobru razvojnu perspektivu za cijelu državu“, kazala je Steinacker.\nOna je saopštila da je odgovornost Vlade Crne Gore da utvrdi ko je vlasnik tog predjela.\n„Prije finansijskog dijela, moramo jasno da čujemo ko je vlasnik. Sud je 2015. godine naložio da Privatizacioni savjet Vlade, na čijem čelu je premijer, treba da jasno kaže šta je privatizovano 2016. godine. Konstantno čujemo izgovore i imam utisak da je ovo pokušaj da se odloži to pojašnjenje i razrješavanje tog pitanja“, kazala je Steinacker.\nUlcinjska solana je postala, kako je rekla, simbol dešavanja u Crnog Gori.\nPredstavnik organizacije BirdLife International, Ariel Brunner, kazao je da je ekološka degradacija solane činjenica, a da je rješavanje tog pitanja neizbježno u agendi Vlade Crne Gore.\n„Vlada, EU i relevantni stručnjaci preuzeli su određene činjenice ka rješavanju ovog pitanja, ali ostaje činjenica da je proces esktremno usporen i mi zbog ekološke devastacije moramo biti brži. Revitalizacija solane neće pobjeći, to je nešto na šta se Vlada obavezala da uradi i što predstavlja njen kredibilitet u ovom trenutku“, poručio je Brunner.\nOn je kazao da je potrebno preuzeti proaktivnije mjere u razrješenju pravne prirode Ulcinjske solane.\n„Pitanje vlasništva ima problematičnu pozadinu, gdje nema poštovanja legalne procedure. Potrebno je naći način da se prevaziđe ta prepreka u napretku rješavanja ovog pitanja. Sledeće godine bi trebalo riješiti pitanje, kako se ne bi našli za par godina da ponovo govorimo i ovom pitanju i kako se stanje pogoršava“, rekao je Brunner.\nOn je pojasnio da je pravna zaštita neophodna za napredak, ali da ona predstavlja samo preduslov u revitalizaciji tog lokaliteta.\n„Za flamingose nam trebaju i pumpe, nasipi, kanali kako bi nas oni posjećivali, a za turizam nam treba dobro upravljačko tijelo koje bi to oživjelo. Potreban je plan i vremenski okvir kada će se to realizovati, kako to ne bi bilo pitanje za daleku budućnost“, rekao je Brunner.\nIzvršni direktor EuroNatur-a, Gabriel Schwaderer, kazao je daje napravljen pomak u rješavanju problema Ulcinje solane, ali da nije urađen značajan pomak na samom terenu.\n„Ekološki integritet lokacije se urušava, a troškovi obnavljanja se povećavaju. Pitanje Ulcinjske solane je aktivno već 15 godina, a prethodnih pet godina predstavlja tužnu priču o jednom važnom ekosistemu koji je u fazi urušavanja. To je takođe priča neispunjenih obećanja od strane Vlade Crne Gore“, naveo je Schwaderer.\nGabriel SCHWADERER, izvršni direktor Euronature\nOn je poručio da očekuje da će Vlada Crne Gore iskoristiti potencijal Ulcinjske solane i riješiti njen status u što kraćem roku.\n„Premijerom Markovićem je obećao da će se obezbijediti pravna zaštita na nacionalnom i međunarodnom nivou i to vrlo brzo, tako da ćemo ga u smislu tog obećanja, njega i njegovu Vladu, držati odgovornim. Nadležno ministarstvo i Vlada Crne Gore imaju ključ u svojim rukama da tužnu priču o solani pretoče u priču o uspjeh, mogućnosti i nade za ljude, kao i za prirodu“, poručio je Schwaderer.\nOn je kazao da završni kriterijumi za Poglavlje 27, kada je riječ o Ulcinjskoj solani, podrazumijevaju pravnu zaštitu i njeno adekvatno rukovođenje.\n„Crna Gora mora ispuniti te završne kriterijume, koji se mogu poprilično brzo implementirati. Udruženje „Spasimo solanu“ juče je predočilo peticiju, koju je potpisalo više od 90.000 potpisnika, a u međuvremenu taj broj je premašio 100.000 čime se pokazuje podrška“, naveo je Schwaderer.\nPost-corona bucket list – ProkletijeCZIP 15 godina – Za ptice i za ljude


Derbi imenjaka na Bubnju (subota, 13.30 h) - KRAGUJEVAČKI SPORT\nDerbi imenjaka na Bubnju (subota, 13.30 h)\nPredstojećeg vikenda igraju se utakmice 11. kola Šumadijsko-raške zone. Lider na tabeli dočekuje Šumadiju iz Toponice, Korićani su gosti Apolona 2018 u Kovačima, a Vodojaža ekipe Bana u Raški, dok je Budućnost u Resniku domaćin Goču iz Vrnjačke Banje.\nU prethodnom susretu na Bubnju pobedili su Toponičani (plavi dresovi), a u subotu se\nočekuje revanš domaćina\nSvakako, najinteresantniji biće susret imenjaka na Bubnju, što je ujedno i derbi ovog kola. Sastaju se podmlađenia ekipa Šumadije 1903, koji još nije osetila gorčinu poraza, i iskusna ekipa zonaša iz Toponice.\nInteresantno je napomenuti da je kragujevački tim u sredu odigrao odloženu utakmicu sa Novim Pazarom 1928, u kojoj je kao gost pobedio sa 3:1, a Šumadija je u Toponici neočekivano izgubila „minimalcem“ od Apolona 2018.\nMeđusobni susreti imanjaka u protekloj sezoni bili su krajnje nepredvidivi. Kragujevački tim je pobedio kao gost u prvom duelu sa 1:0, a Toponičani su se krajem marta ove godine revanširali na Bubnju pobedom od 3:2.\nPodmlađeni tim sa Bubnja u ovu sezonu ušao je rasterećen i prvenstveno sa željom da stvara igrače iz sopstvenog omladinskog pogona, koji će igrom obezbediti plasman u vrhu tabele, a ako se ukaže prilika zaposesti prvu poziciju, što uspešno ostvaruju. Najmlađi tim u zoni zabeležio je osam pobeda i dva remija, i bez poraza vodi na tabeli sa tri boda prednosti u odnosu na drugoplasiranu Gružu. Šumadinci sa Bubnja vezali su četiri pobede, čvrsto drže prvo mesto i žele da taj pobednički niz nastave.\nIzabranici trenera Željka Vasića za protivnika imaju ekipu koja je napravila prijatno iznenađenje. U protekloj sezoni Toponičani su se borili za opstanak, a ove godine nalaze u vrhu tabele. Do prethodnog kola Šumadija je bila na drugom mestu, ali je gubitkom bodova protiv Apolona 2018 u Toponici pokvarila plasman i na Bubanj dolazi sa četvrte pozicije.\nBiće to pravi derbi kola i susret mladosti i iskustva, ali i zanimljiv za gledaoce. Prednost je na strani domaćina, jer igra na svom terenu i pred svojim navijačima, gde ima zadatak da se revanšira za prethodni poraz i potvrdi da dosadašnji uspeh nije slučajan. Gosti dolaze kao „ranjeni lav“ i pokušaće da se „vade“ za izgubljene bodove u prethodnom kolu, a da li će u tome uspeti ostaje da se vidi.\nSusret Šumadija 1903 – Šumadija (Toponica) na stadionu na Bubnju odigraće se u subotu, sa početkom u 13 časova i 30 minuta.\nTri ostala predstavnika FSGKG igraju u nedelju. Posle poraza od Gruže kod kuće, Korićani odlaze „na popravni“ u goste Apolonu 2018, koji je pobedio u Toponici, ali je gubio bodove pred svojim navijačima, pa neće biti iznenađenje ako se iz Kovača kod Kraljeva, ekipa Korićana neporažena.\nTežak duel imaju i Grošničani, koji odlaze u Rašku na noge trećeplasiranoj ekipi Bana. Vodojaža je u prethodnon kolu pobedila Zvečan sa 2:0, popravila plasman i vratila u gornji deo tabele. U nedelju treba da potvrdi da zaslužuje bolji plasman.\nNešto lakši zadatak ima ekipa Budućnosti iz Resnika, koja dočekuje Goč iz Vrnjačke Banje, od kojeg je bolje plasirana i ima pet bodova više. Pobeda bi omogućila domaćinu da se priključi ekipama u sredini tabele i treba očekivati da to i ostvari, jer ima ekipu u usponu, kada su rezultati u pitanju.\nPrevious Fudbaleri Radničkog doakali lideru\nNext Fudbaleri Radničkog 1923 u pohodu na južnu prugu


Novi finansijski podsticaji za kreativne i inovativne ideje u kulturi i turizmu! - Turistički žurnal Novi finansijski podsticaji za kreativne i inovativne ideje u kulturi i turizmu! - Turistički žurnal\nProjekat “EU za kulturno nasleđe i turizam” otvorio je novi konkurs za dodelu bespovratnih sredstava, ukupan iznos je 200.000 EUR, dok će pojedinačni projekti iznositi do 20.000 EUR, saopšteno je danas.\nCilj projekta je podsticanje kreativnih i inovativnih ideja u turizmu i promociji kulturnog nasleđa, a pozivom su obuhvaćeni osam opština i gradova Donjeg Podunavlja i Istočne Srbije: Smederevo, Požarevac, Veliko Gradište, Golubac, Majdanpek, Kladovo, Negotin i Zaječar, kao i opština Topola u Šumadiji.\nKonkurs je namenjen svima koji nastoje da na kreativan i inovativan način unaprede prezentaciju kulturno-istorijskog nasleđa, učine atraktivnijom promociju svojih opština ili oplemene turističku ponudu i proizvode. Usmeren je na organizacije civilnog društva, institucije kulture, tela za upravljanje kulturnim nasleđem, kao i mala i srednja preduzeća u kreativnoj industriji.\nSvrha konkursa je da se poveća atraktivnost destinacija, a posetioci će imati priliku da na zanimljiviji način dožive mesta koja obilaze.\nProjekat “EU za kulturno nasleđe i turizam” podržava razvoj turizma i promociju kulturnog nasleđa, sa ciljem podsticaja ekonomskog razvoja regiona i stvaranju novih poslovnih perspektiva, posebno u ruralnim sredinama.\nProjekat finansiraju Evropska unija i Vlada Nemačke, a sprovodi Nemačka organizacija za međunarodnu saradnju (GIZ).


Tip za utakmicu Le Havre - Buolougne\nTip za utakmicu Le Havre - Buolougne!\nTip za utakmicu Le Havre vs. Buolougne\nFrancuska 2 : Le Havre vs Buolougne\nDatum: 2012-04-13 /// Pocetak: 20:00 U problemima Le Havre je serijom losih rezultata usao u velike probleme, oni su vazili za jednog od kandidata koji bi se mogao domoci mozda cak i trece pozicije, ali sada se bore za opstanak. Ovo je jedan od odlucujucih meceva posto igraju protiv direktnog rivala. U tim se vracaju dva bitna igrca, napadaci Mendes i Efoulou dok je Riviere jos uvek povredjen.\nU zoni ispadanja Boulougne je u losijoj situaciji nego LE Havre, oni su u opasnoj zoni sa 5 bodova manje od LE Havra koji je prvi iznad crte. U ovom mecu moraju da igraju na sve ili nista, ali na ovom mecu ce biti bez igraca sredine terena Capoue i Reale. Pobeda domacina Oba tima u mec ulaze sa namerom da pobede i ovo moze biti odlucujuci mec za obe ekipe ove sezone. Le Havre je u 2012. godini imao dosta provlema u napadu, ali posto gosti moraju igraju napadacki trebalo bi da domacinima otvore dosta prostora za domace napadace.Opklada: 1 /// Kvota: 2.10 /// By: KaKaKladionica: Zona Srece /// Ulog: 5 / 10\tPRO Tipovi:\nDerry City - Cork City TIP: TIP 1UPLATA: 2000 dinKladionica: AtlantikKvota: 1.65Uplate: din 136500 / Isplata: din 117075 / Profit: -19425 dinArhiva PRO Tip dana\tPredikcije za fudbal


Tači tvrdi da su nesuglasice nastale jer srpski predsednik negira zločine na Kosovu.\nAlbanski predsednik Iljir Meta je pitan da li su "lideri Srbije i Kosova" približili stavove o dijalogu i može li se očekivati da će taj proces biti nastavljen, na šta je on odgovrio: "Ne znam da li je ovaj samit približio lidere Kosova i Srbije, ali znam da je atmosfera bila veoma pozitivna".\nTači otkazao učešće na zajedničkom ručku zbog Dodika\nPredsednik Kosova Hašim Tači otkazao je učešće na zajedničkom ručku predsednika šest država Zapadnog Balkana posle završetka Samita Brdo Brioni u Tirani.\nKako javlja TV Klan Kosova, povod za otkazivanje učešća na ručku je prisustvo predsednika Predsedništva Bosne i Hercegovine Milorada Dodika.\nTakođe, prema kosovskim medijima, Tači je prilikom pozdravljanja sa predsednikom Srbije, Aleksandrom Vučićem ignorisao Dodika koji je bio u društvu Vučića i nije mu pružio ruku.\nTači je istovremeno kritikovao predsednika Albanije Iljira Metu zbog pozivanja Dodika na sastanak predsednika država Zapadnog Balkana.


Evropske kvote gase radna mjesta u BiH? - Akta.ba\n16.07.2018. 08:07 / Izvor: Nezavisne novine\n"Moje mišljenje je da nećemo biti izuzeti. Suština je u tome da u igri velikih stradaju mali i to je cijela priča. Sukob Amerike i Evrope zbog čelika i aluminijuma prelio se na nas i mi ćemo ispaštati", rekao je Nemanja Vasić, predsjednik Spoljnotrgovinske komore BiH.\nInače, najveći proizvođač čelika u BiH je kompanija "ArcelorMittal", a svoje proizvode trenutno najviše izvozi u Rumuniju, Bugarsku, Mađarsku, Austriju, Sloveniju i Hrvatsku. Iz ove kompanije već su najavili, ukoliko kvote budu važile i za BiH, da će izgubiti preko 30 odsto prodaje gotovih proizvoda od čelika.\n"Ovo je jedan od najgorih oblika globalne kvote, gdje se uvoz u EU iz BiH smatra jednakim kao za bilo koju drugu državu u svijetu. S obzirom na to da smo mi mala jedinica, globalna kvota se vrlo brzo može popuniti i to može ozbiljno naštetiti poslovnoj održivosti 'ArcelorMittala' Zenica i 'ArcelorMittala' Prijedor", rekli su u ovoj kompaniji.\nMeđutim, upravo ova kompanija mogla bi biti razlog zbog kojeg nam Evropa vrlo vjerovatno "neće progledati kroz prste" i to iz razloga što se radi o multinacionalnoj kompaniji koja čelikom trguje u cijelom svijetu.\n"Imajući u vidu da su najavljene mjere problematične i sa stanovišta Sporazuma o stabilizaciji i pridruživanju, a kojim su se i EU i BiH obavezale da poštuju pravila slobodnog tržišta, o stavovima BiH biće obaviješteni Evropska komisija i nadležni Direktorat trgovine EU", rekao je nedavno Mirko Šarović, ministar spoljne trgovine i ekonomskih odnosa.


BiH ispred nosa prolazi šansa za "Južni tok"\nNaslovnica Novine BiH ispred nosa prolazi šansa za “Južni tok”\nBiH ispred nosa prolazi šansa za “Južni tok”\nBiH – Rusija je napravila još jedan krupan korak ka realizaciji gigantskog projekta izgradnje plinovoda „Južni tok“. Premijeri Rusije i Turske Vladimir Putin i Redžep Tajip Erdoan (Recep Tayyip Erdogan) postigli su saglasnost za izgradnju dionice plinovoda preko turskih voda u Crnom moru čime su otvorena vrata za realizaciju projekta vrijednog između 19 i 24 milijarde eura.\nIstovremeno, Rusija je intenzivirala kontakte s državama koje će učestvovati u izgradnji plinovoda, posebno sa državama iz regiona zapadnog Balkana.\nPosljednje informacije govore da su sve zemlje ovog dijela Evrope koje se nalaze na prirodnom pravcu plinovoda koji bi ovaj energent trebao dostavljati na zapadnoevropsko tržište zauzele aktivnu poziciju, izuzev Bosne i Hercegovine.\nSrbija je već odavno jedan od ključnih partnera, Slovenija je već potpisala međudržavni ugovor, a i Hrvatska se priključila projektu.\nKako sada stvari stoje, nakon dogovora Putina i Erdoana realizacija projekta počet će ubrzo i pitanje je da li su bh. vlasti već zakasnile i dovele našu državu u poziciju da je u cijelosti zaobiđe jedan od najvećih infrastrukturnih projekata u ovom regionu u historiji.\nPredstavnici ruske kompanije „Gazprom“, koja u saradnji s italijanskom firmom „Eni“ provodi izgradnju, te zvanična Moskva, jasno su poručili da svaka vlada mora s najvišeg nivoa izraziti interesiranje za učešće u projektu. Predsjedništvo BiH i Vijeće ministara BiH još nisu ništa uradili da trasu, čiji konačni pravac nije definiran, a bit će nakon što se preciziraju sve države učesnice, makar jednim dijelom skrenu ka bh. teritoriji.\nJedini kontakti koji su iz BiH postojali, ali su se pokazali nedovoljnim su inicijativa bh. firmi „Energoinvesta“ i „BH-Gasa“, te Vlade RS koja je, preko Beograda, pokušala isposlovati od ruskih partnera saglasnost da dio plinovoda prođe kroz manji entitet u BiH. No, ti izolirani kontakti nisu impresionirali Moskvu, koja od projekta „Južni tok“ vidi državni interes, te interes cijelog regiona i Evrope.\nPutin je nakon sastanka sa Erdoanom rekao da je Rusija dobila tursku podršku u izgradnji ključnog dijela plinovoda, što mnogi tumače i kao znak širenja strateških odnosa između Moskve i Ankare. Rusija želi izgraditi dio naftovoda „Južni tok“ kroz turski dio Crnog mora kako bi napravila novu rutu za ruski plin do Evrope, ali koji bi zaobišao Ukrajinu. Dogovor Putina i Erdoana postignut je uprkos činjenici da Turska gradi drugi plinovod sa sličnom trasom, koji bi trebao smanjiti zavisnost Evrope od ruskog plina – „Nabucco“.\nPolitički analitičari navode da je „Južni tok“ jedan od politički i ekonomski najznačajnijih projekata Rusije, koja se na taj način pokušava vratiti u jugoistočnu Evropu, koju još mnogi u Moskvi smatraju svojom interesnom sferom. Evropska unija i posebno Vašington na te ekspanzionističke namjere Rusije odgovorile su snažnom podrškom plinovodu „Nabucco“, čiji je glavni investitor njihov ključni saveznik Turska.\nRat plinovoda, o kojem se mnogo govori, zvanična Ankara je već počela dobrano uzimati u svoju korist igrajući osjetljivu, ali finansijski jako unosnu igru na dva fronta. Istovremeno, većina zemalja u regionu zapadnog Balkana je u svemu vidjela šansu iskoristiti „igru velikih“ oko utjecaja te ostvariti infrastrukturno krupan napredak, zatim riješiti dugoročno pitanje opskrbe plinom te konačno „naplatiti“ svoj dobar geostrateški položaj.\nZnačaj balkanskog tržišta\nPolazišta aktuelne ruske energetske politike definirana su u dokumentu „Ruska energetska strategija do 2020.“, usvojenom 2003. godine. U njemu se navodi da se na teritoriji te države nalazi jedna trećina svjetskih rezervi plina (izdvaja se problem tranzicije energenta), te ističe da je snažan energetski kompleks temelj ekonomskog razvoja i instrument unutrašnje i vanjske politike. U ovom dokumentu se procjenjuje da će tržište centralne i zapadne Evrope biti jedno od najvećih u narednih 20 godina.\nPrimjetno je zalaganje ruske diplomatije da se na „Južni tok“ priključi što više država, a u analizama se isticao i značaj balkanskog tržišta. Stoga neki analitičari cijene da je energetska strategija Moskve na Balkanu sastavni dio ukupnog vanjskopolitičkog nastupa Rusije u regionu. Također, ruski energetski planovi koindiciraju s približavanjem regiona Evropskoj uniji.


Saopštenje navijačke skupine The Maniacs 1987 (themaniacs.org) - G@GY\nSaopštenje navijačke skupine The Maniacs 1987 (themaniacs.org)\nVeć godinama najpopularnija «sporedna» stvar na svijetu u našoj državi tone sve brže i sve dublje. Klupski fudbal/nogomet već odavno je na samom dnu, a o kvalitetu tzv. Premijer lige (samo po nazivu) govori nedavni izvještaj UEFA-e, prema čijim je podacima i istraživanjima naša liga predzadnja po kvalitetu u Evropi! Naši se klubovi od evropskih kupova i takmičenja opraštaju obično nakon prvog nastupa, uz 2-3 izuzetka.\nNi reprezentativni fudbal nam nije ništa bolji! Otkako je Bosna i Hercegovina nezavisna i suverena država naša odabrana vrsta nije se plasirala ni na jedno veliko takmičenje, i pored dosta igrača, ali i trenera svjetskog glasa, koji su tokom godina prodefilovali kroz reprezentaciju.\nMi navijači Željezničara, kluba svijetle tradicije i duge historije, okupljeni u navijačku skupinu «The Maniacs» nastalu 1987. godine, ne možemo više da šutimo i nijemo posmatramo kako polupismeni novinari, bivši milicajci, neškolovani političari, anti-sportisti i okorjeli kriminalci kroje sudbinu našeg kluba, ali i cijelokupnih dešavanja oko Premijer lige, pa i reprezentacije jedine nam domovine Bosne i Hercegovine. Bosne i Hercegovine za koju su mnogi naši drugovi i sunarodnjaci dali ono najvrijednije, svoje živote, kako bi mi mogli uživati u čarima slobode.\nOvo je NAŠA REPREZENTACIJA, reprezentacija SVIH Bosanaca i Hercegovaca! Došlo je vrijeme je da se za istu konačno počnemo boriti, dosta je bilo šutnje i ignorisanja kriminalnih radnji i raznih "poduhvata" loših po naš fudba,l dirigovanih sa ‘slatkog ćošeta’, jer "slatko" je nama stvarnim patriotama odavno postalo gorko! Dosta nam je izrežiranih prvenstava, unaprijed izgubljenih utakmica, nepostojećih penala u posljednjim minutama utakmice! Dosta nam je da prelazimo hiljade kilometara odlazeći u neka sela bez 1% nade da naš nekad veliki Željo može pobjediti.\nHoćemo na čelu Saveza moćne i sposobne ljude, legende našeg fudbala!\nHOĆEMO REPREZENTACIJU I SAVEZ KOJIH SE NEĆEMO STIDJETI!\nOvim saopštenjem ujedno pozivamo i sve pripadnike navijačke skupine «The Maniacs 1987», ali i sve ostale ljubitelje fudbala, da nam se u petak 23.5.2008. godine pridruže ispred sjeverne tribine stadiona «Grbavica» odakle će u 11 sati korteo (protestna šetnja) krenuti ka centru grada, pred prostorije kriminalne organizacije simbolično nazvane N/FSBIH!\nZa ovaj dan kada svi Bosanci i Hercegovci trebaju stati zajedno u borbi protiv istog protivnika, mi Manijaci obećavamo da nećemo dolaziti u sukob ni sa jednom navijačkog grupom koja se pridruži ovome protestu!\nObjavio/la gagy92 u 21:34, 3 komentar(a), print, #


Izložba: Kreativnost u Srbiji | CityMagazine\nNije potrebno posebno govoriti o značaju dizajna u XXI veku i potencijalu koji on sa sobom nosi, a da pri tom ne mislimo na njegov komercijalni tip, Pre bi se moglo reći da dizajn jeste deo primenjene umetnosti i da se on može definisati kao umetničko oblikovanje predmeta koje svakodnevno koristimo – obuća, odeća, nakit ili nameštaj. KC Grad je od samih početaka postojanja uočio potencijal primenjene umetnosti i zato je ona podjednako zastupljena u izlagačkoj delatnosti galerije, kao i likovna. Ovoga puta u saradnji sa Ministarstvom kulture i informisanja Republike Srbije i Muzejom istorije Jugoslavije predstavlja reprezentativnu selekciju domaćih dizajnera, kao jedan svojevrsni „the best of dizajnera“ u zemlji.\n30. jun 2014, 20.00\nMuzej istorije Jugoslavije je nedavno prikazivao jugoslovensku kreativnu industriju, kao i najrazličitije predmete koji su i danas prepoznatljivi, a koji su postali simbol države koje više nema. Danas ne možemo govoriti o industrijskom dizajnu, jer te industrije nema, ali tradicija dobrog umetničkog oblikovanja svakodnevice nikako nije nestala.\nDajana VasićOtvori galeriju


Nova Sezona SNP-a Postavlja Nove Standarde U Kulturi\nHome AP Vojvodina Nova sezona SNP-a postavlja nove standarde u kulturi\n„Izuzetno je velik ponos i čast biti član Pokrajinske vlade, koja izdvaja ogromna sredstva za kulturu,čiji su projekti vidljivi, kao što je to predstojeća premijera opere „Aida“ upravo na ovom prostoru, pod vedrim nebom, kao što je i sam Verdi imao viziju kada je komponovao ovo delo“, rekla je danas na konferenciji za novinare pokrajinski sekretar za kulturu, javno informisanje i odnose s verskim zajednicama Dragana Milošević, na platou Petrovaradinske tvrđave, gde će se premijera opere „Aida“ u sredu, 15. septembra biti izvedena pred mnogobrojnom publikom.\nOvom prilikom predstavljen je i program 161. sezone Srpskog narodnog pozorišta i tim povodom Miloševićeva je istakla da je Pokrajinska vlada, kao osnivač najznačajnije ustanove kulture veoma ponosna na sve ansamble nacionalnog teatra. Prošle godine je to bilo premijerno izvođenje baletske predstave „Madam baterflaj“, a danas je to premijerno izvođenje spektakla opere „Aida“ sa 350 izvođača, kao i na brojne dramske predstave.\n„To je pravo gradilište kulture, kao što se i danas na obodima Petrovaradinske tvrđave i nadomak Akademije umetnosti nalazimo na jednom od njih kao svedoci pripreme za izvođenje svetskog spektakla članova operskog ansambla“, istakla je resorni sekretar i dodala da se pravo građevinsko gradilište nalazi i ispred zgrade SNP-a, gde se postavlja novi trg. Ona je podsetila na to da je do sada rekonstruisana i Velika scena SNP-a, te da će do kraja ove godine biti završeni radovi na rasveti i uređivanju sistema klimatizacije.\nDragana Milošević je podsetila da se i fasada zgrade SNP-a uređuje, što je poslednji put učinjeno pre četiri decenije, a isto toliko vremena je prošlo i od izvođenja Verdijeve „Aide“ u ovoj ustanovi.\nOna je istakla da je 161. sezona nacionalnog teatra ambiciozna i kreativna baš kao što su to i izuzetni predstavnici iz sveta kulture, koji su to i pokazali za vreme trajanja pandemije virusa korona, kada su članovi opere SNP-a svojim izvedbama ušli u naše domove i oglasili širom sveta.\nOno što je opera postavila, kao svoj kriterijum i cilj jeste i činjenica da je i sam direktor Opere SNP-a Aleksandar Stankov jedan od osnivača Prvog operskog festivala na ovim prostorima, što je primer prave sinergije kulturnih delatnika na svim nivoima, a u cilju njene promocije, lepote, kreativnosti i onoga što samu kulturu čini, a to je povezivanje ljudi, nacija i vera širom sveta.\nMiloševićeva je istakla da je zato podrška Pokrajinske vlade neizostavna i naše trajno opredeljenje jeste i biće da budemo partneri u svim sjajnim, velikim i prepoznatljivim projektima, jer kulturu i umetnost ne može ništa da zaustavi.\nNa konferenciji je govorio i pomoćnik ministra za kulturu i informisanje Radovan Jokić, koji je rekao da ovakvi projekti zaslužuju podršku svih nivoa vlasti, jer nas kao takvi i promovišu u svetu i zato će i nadalje biti podržani.\nČlan Gradskog veća za kulturu Grada Novog Sada Dalibor Rožić je istakao da za Novi Sad, kao Evropsku prestonicu kulture, ovakvi događaji predstavljaju više nego spektakularnu promociju naših umetnika, prostora i grada, a sa tim je saglasan i upravnik Srpskog narodnog pozorišta dr Zoran Đerić, koji je najavio i predstojeći program 161. sezone SNP-a.\nDirektor opere Srpskog narodnog pozorišta Aleksandar Stankov je zahvalio na podršci u ovom projektu svima i istakao da činjenica da su se karte prodale u rekordnom roku govori o zainteresovanosti publike za ovakve spektakle.\nKonferenciji su prisustvovli i reditelj predstave Aleksandar Nikolić, diregent Andrea Solinas kao i solisti premijerne postave.\nPS ZA KULTURU\nPrevious articleSekretar Ivanišević na sajamskoj manifestaciji „Dani električnih vozila“\nNext articleAP Vojvodina preuzela ulogu predsedavajućeg Skupštine regionalne saradnje DKMT


RTS :: Zabrana zapošljavanja i iduće godine kao kontrolni mehanizam\nPolitika Zabrana zapošljavanja i iduće godine kao kontrolni mehanizam\nZabrana zapošljavanja i iduće godine kao kontrolni mehanizam\nponedeljak, 20. nov 2017, 11:58 -> 12:22\nPredsednica Vlade Srbije Ana Brnabić kaže da će ostati na snazi zabrana zapošljavanja u javnom sektoru i naredne godine, ali samo kao kontrolni mehanizam.\n"Mislim da će ostati zabrana zapošljavanja u javnom sektoru na snazi i naredne godine, ali samo kao kontrolni mehanizam, da ne bi došlo do povećanja zaposlenih u javnoj upravi", rekla je Brnabićeva novinarima u Kostolcu.\nOna je pojasnila da i danas ima zapošljavanja u javnoj upravi kada neko ode u penziju ili postoji potreba za više zaposlenih u nekim sektorima.\n"Apsolutno je dozvoljeno zapošljavanje, samo se to zapošljavanje kontroliše od posebne komisije Vlade Srbije", pojasnila je ona.\n"U Vladi nema sukoba već različitih mišljenja"\nPremijerka Ana Brnabić navela je da u vladi nema sukoba, već različitih mišljenja, što je, kaže, u redu, mada bi ona volela da to ne dospeva u medije.\nBrnabićeva je to rekla odgovarajući na pitanja novinara povodom izjave ministarke za evropske integracije Jadranke Joksimović, kako su preneli pojedini mediji, da nastup premijerke u Briselu nije bio dobar.\nBranbić je rekla da je u redu da ona i ministarka Joskimović imaju donekle različita mišljenja.\n"Mislim da je potpuno prirodno da ministarka za evropske integracije prvo u fokusu ima Srbiju, i to je dobro. Meni je važno da u fokusu imam i širu sliku regiona, a bez stabilnog i povezanog regiona nema naših uspešnih evrointegracija", rekla je Brnabićeva.\nOna je rekla da je važno koliko pogljavlja otvaramo, te da se nada da će u decembru biti otvoreno tri ili četiri poglavlja, ali da je važno i da naš fokus ostaje na potpunoj implementaciji reformi, zbog građana i investitora.\nUpitana mogu li takve izjave pojedinih ministara da štete vladi, Brnabićeva je rekla da bi "najiskrenije, više volela da nema takvih izjava u medijima".\n"Ali, ima ih, to je činjenica. Ljudi različito shvataju da li nešto treba ili ne odmah da ide u medije. Ne postoje sukobi u vladi, postoje različita viđenja i oni su u skladu sa tim ko kakav posao radi", zaključila je Brnabić.


Srbija bez efikasnog sistema upravljanja plastičnim otpadom | EurActiv Serbia\nU Srbiji nije uspostavljen sistem upravljanja plastičnim otpadom koji bi doprineo efikasnijoj upotrebi resursa i smanjio negativan uticaj otpada na životnu sredinu. To je navedeno u izveštaju Državne revizorske institucije (DRI) o reviziji svrsishodnosti poslovanja "Upravljanje plastičnim otpadom", predstavljenom 12. januara.\nU Srbiji je 2017-2019. godine proizvedeno 897.000 tona plastičnog otpada, od čega 831.000 tona komunalnog plastičnog otpada, navodi se u izveštaju i dodaje da nije uspostavljeno sistemski organizovano odvojeno sakupljanje otpada, jer je odvojeno sakupljeno i reciklirano 2% komunalnog plastičnog otpada, odnosno oko 14.000 tona.\n"Ne ostvaruju se ekonomske koristi koje bi doneo cirkularni pristup, jer se plastika gubi nakon što postane otpad, a istovremeno nanosi velike štete životnoj sredini, odnosno uspostavljeni zakonodavni i planski okvir ne obezbeđuje upravljanje plastičnim otpadom u skladu sa principima cirkularne ekonomije", kazao je predsednik DRI Duško Pejović na predstavljanju izveštaja.\nVelike količine otpada završe na nesanitarnim deponijama i potrebno je 1.000 godina da bi se plastika razgradila, a nanosi veliku štetu životnoj sredini i zdravlju ljudi.\nPo nalazima državnih revizora u Srbiji je samo 43% lokalnih samouprava obezbedilo uslove za odvojeno sakupljanje otpada.\nTakođe, postojeći način primene načela "produžene odgovornosti proizvođača" ne garantuje održivo korišćenje resursa i zaštitu životne sredine.\nIako zakon prepoznaje načelo hijerarhije upravljanja otpadom, najveći deo komunalnog otpada (98%) se odlaže na deponije umesto da bude ponovo iskorišćen ili recikliran.\nNije usvojen Nacionalni plan upravljanja otpadom za period 2015-2019. godine, dok 46% regionalnih planova nije usvojeno ili odobreno, što je rezultiralo uspostavljanjem 10 regionalnih centara upravljanja otpadom umesto planiranih 26.


Studija opravdanosti Kanala u julu\nKineski stručnajci bi do kraja jula trebalo Vladi Srbije da dostave studiju opravdanosti za Kanal Morava, za koju je prikupljena obimna dokumentacija u Srbiji. Kineska kompanija potpuno besplatno radi tu studiju i Srbija za to neće platiti ni dinar, najavio je danas vršilac dužnosti direktora Republičke agen\nKineski stručnajci bi do kraja jula trebalo Vladi Srbije da dostave studiju opravdanosti za Kanal Morava, za koju je prikupljena obimna dokumentacija u Srbiji.\nKineska kompanija potpuno besplatno radi tu studiju i Srbija za to neće platiti ni dinar, najavio je danas vršilac dužnosti direktora Republičke agencije za prostorno planiranje Dragan Dunčić.\nPosle završetka studije opravdanosti, srpsko ministarstvo prostornog planiranja treba da uradi prostorni plan posebne namene za taj projekat, rekao je on i naglasio da vlada još nije odobrilo potrebnih 70 miliona dinara za izradu tog plana.\n"Ako ta sredstva budu odobrena, do kraja jula će biti raspisan tender za izradu tog prostornog plana," kazao je Dunčić, na sednici odbora, na kojoj je usvojen izveštaj o radu Ministarstva prirodnih resursa, rudarstva i prostornog planiranja za period februar-april ove godine.\nOn je podsetio da su kineski stručnjaci dva puta dolazili u Srbiju, obilazili Moravu, prikupili svi potrebnu dokumentaciju i ekosondama premerili Moravu, za šta nisu trošena vanredna sredstva iz republižkog budžeta, rekao je Dunčih i dodao da bez izrade prostorno-planske dokumentacije i odgovarajućih studija nije moguće realizovati ni jednu investiciju u Srbiji.\nPoslanici opozicionih stranaka su zapitali da li će Srbija da se zadužuje za taj projekat, na šta im je Dunčić odgovorio da izrada prostorne dokumentacije ne mora da znači i da će taj projekat biti i realizovan, kao i da Srbija ne mora uopšte da se zadužuje za kanal, jer država može da ugovori da to bude urađeno kroz koncesiju.\nOn je ukazao da je za izradu kompletne dokumentacije za tako veliki projekat nekad potrebno i nekoliko godina i napomenuo da bez obzira da li će se kanal graditi ili ne, Srbija svakako mora da ima regionalni plan južne i zapadne Morave, kako bi se jedan deo šljunka i peska sa tog područja, usklađivanjem planova, iskoristio za izgradnju autoputa Pojate-Preljina.\nDunčić je istakao i da su u proceduri kod resornog ministarstva trenutno 33 prostorna plana, od kojih četiri regionalna i 29 prostornih planova posebne namene i dodao da se radi i na izradi prostornih planova za akumulacije i vodosnabdevanje u Srbiji.\nZbog velikog interesovanja članova odbora za pripreme vezane za Kanal Morava, dogovoreno je da se održi posebna sednica tog odbora posvećena samo tom projektu.\nDatum kreiranja: 28 jun 2013\nSledeća ⇨ Još 700 mil € od Kine za Koridor 11\nPrethodna ⇦ Damir Eklić: kineske rukometašice su potencijalne i naporne, samo im nedostaju utakmice


Rukometni Klub TREBJESA » Pobjeda pionirki nad Feniskom,Levalea izvukla bod\nPobjeda pionirki nad Feniskom,Levalea izvukla bod\nUspješan vikend za našu pionirsku selekciju .U utakmicama III i IV kola mlade „medvjedice“ savladale su ekipu Feniksa sa 14 : 10 , dok su u „gradskom“ derbiju remizirali sa ekipom Levalea rezultatom 13 : 13 .\nDvorana Venom u Podgorici\nSUDIJE : Milickovic – Radusinovic\nPavicevic – Martinovic\nDELEGAT/KONTROLOR: Mitrovic Jelena\nRK TREBJESA NOA – RK FENIKS 14 : 10 (6 : 2 )\nRK TREBJESA NOA : Kecojević 12 odbrana 1 sedmerac, Kokotović 1,Popović 3,Burić 2, Draskovic 2, Gvozdenović, Dorongić , Purović,Radulović ,Mandić, Dubljević,Djurović,Marjanović, Gezović 6 ,Kokotović\nFeniks je prvi stigao do prednosti, Trebjela uspjela da uzvrati, pa smo do finiša gledali igru gol za gol, rezultatsku klackalicu i dosta grešaka na obje strane. Prelomni trenuci susreta desili su se u periodu od 10. do 15.minuta meča, kada je Trebjesa serijom došla do četiri gola prednosti, a ekipa Feniksa imala dosta poteškoća u napadu i pet minuta nije matirala odličnu Kecojević .\nU drugom poluvremenu, „medvjedice“ su vrlo brzo došli do šest golova prednosti,a u tim momentima prednjačila je Andjela Gezović , i pobednik je praktično rešen u prvom delu drugog perioda.Tada su u igri usle sve igracice sa manjom minutazom i na pravi nacin je iskoristile . Maksimalna prednost je iznosila 7 golova u korist ekiipe Trebjese (11-4 ), a u samom finišu serijom od tri gola ekipa Feniksa je uspjela da smanji minus, za konačnih 14:10\nNajefikasnija u redovima Trebjese bila je Andjela Gezović sa 6 ,dok su uspjesno pratile Popović sa 3 ,kao i Buric i Draskovic sa 2 gola. Kecojevic je na golu imala 12 uspjesnih odbrana.U ekipi Feniksa istakle su se Dragišić u Vucerakovic sa 3 gola.\nRK TREBJESA NOA – ZRK LEVALEA 13 : 13 (6 :8)\nRK TREBJESA NOA : Kecojević 10 odbrana, Kokotović ,Popović ,Burić 5, Draskovic , Gvozdenović, Dorongić 1, Purović,Radulović 1 ,Mandić, Dubljević,Djurović,Marjanović, ,Gezović 6 ,Kokotović\nU gradskom derbiju vidjen je odlican i borben meč sa dosta preokreta na obje strane. Levalea je bila bolja u prvom poluvremenu i na odmoru su imale dva gola prednosti, a “ medvjedice “ u drugom poluvremenu u kom su odigrale odlicno u odbrani i pametno u napadu tako da su rezultat preokrenuli u svoju korist (11:10) .Do kraja se igralo gol za gol u poslednjim trenutcima smo imali prednost od 13 :12 , ali je Levalea golom Sutovic uspjela da izjednaci i na kraju uzme bod. U redovima Trebjese istakle su se Gezovic i Buric sa 6 odnosno 5 golova,dok su Dorongic i Radulovic postigli po 1 gol. U redovima Levalea Sutovic je postigla 5 golova .\nNakon 4 odigrana kola ekipa Trebjese djeli prvo mjesto sa gradskim rivalom a pionirska liga se nastavlja za vikend utakmicama V i VI kola .Veliki pozdrav za sve prijatelje kluba . IZNAD SVIH TREBJESA NOA 🙂\nODRŽANA SKUPŠTINA RK TREBJESA


Lečenje gojazne dece – Info M\nPočetna / Ostalo / Lečenje gojazne dece\nN. Stanković 10. марта 2017.\tOstalo Ostavite komentar 1,291 pregleda\nVršilac dužnosti gradskog sekretara za zdravstvo dr Vera Dražić prisustvovala je danas u Starom dvoru prezentaciji programa za prevenciju i lečenje gojaznosti kod dece i adolescenata koju pod nazivom „Čigotica” organizuje Specijalna bolnica za bolesti štitaste žlezde i bolesti metabolizma „Zlatibor”. Prezentaciji programa, koja je prikazana predsednicima beogradskih opština i direktorima domova zdravlja, prisustvovao je i direktor Specijalne bolnice dr Željko Stakić.\nVera Dražić je istakla da se radi o programu koji treba da funkcioniše kontinuirano, jer je porast gojaznosti dece prisutan u celoj Evropi, uključujući i Srbiju.\n– Oko deset procenata dece u Srbiji ima veću telesnu težinu nego što je dozvoljeno, a taj procenat u celoj Evropi dostiže i brojku od 30 odsto. Ministarstvo zdravlja i Vlada Republike Srbije su prepoznali taj problem koji poprima epidemijski karakter pa je Republički fond zdravstvenog osiguranja sklopio ugovor sa Specijalnom bolnicom za bolesti štitaste žlezde i bolesti metabolizma „Zlatibor” da takva deca, koja imaju gojaznost veću od 95 percentila mogu da se leče u okviru programa „Čigotica”. Cilj je da na taj način steknu zdrave i pravilne stilove života i povećaju fizičku aktivnost. S obzirom na to da se radi o multidisciplinarnom pristupu, Grad Beograd je doneo odluku da se i sam uključi te smo danas sazvali sastanak sa predsednicima opština, direktorima domova zdravlja i načelnicima pedijatrije kako bi se zajedno uključili i postigli što bolje rezultate. Važno je napomenuti da ovaj problem ne uključuje samo gojaznost, već deca gube i samopouzdanje, imaju psihičke probleme, a prisutni su i metabolički problemi jer je češći dijabet tipa dva, opterećenja i bolesti zglobova, hipertenzija i drugi problemi. U svemu tome rukovodimo se maksimom „bolje sprečiti nego lečiti” i mislim da u ovakvim programima taj moto nalazi svoj puni smisao – rekla je Vera Dražić.\nDirektor Specijalne bolnice za bolesti štitaste žlezde i bolesti metabolizma „Zlatibor” dr Željko Stakić rekao je da specijalni program traje 21 dan i podsetio da se ova institucija već decenijama bavi problemom tretiranja gojaznosti. On je naglasio da u programu učestvuje čitav tim lekara, profesora fizičke kulture, psiholozi i drugi stručnjaci što ovaj program čini jedan od najuspešnijih preventivnih programa tog tipa u Evropi.\nTags gojazna deca\nPrethodno Sajam zapošljavanja u Grockoj\nSledeće Srećković predvodi ekipu (VIDEO)


Ministarstvo kulture i informisanja osuđuje učestale napade na novinare i medije i poziva sve aktere na javnoj sceni da se suzdrže od pritisaka, pretnji i ugrožavanja bezbednosti novinara i redakcija, nezavisno od njihove uređivačke orijentacije.\nNovinarima i medijskim radnicima moraju biti omogućeni uslovi u kojima neometano obavljaju svoj posao, njihova lična bezbednost i profesionalni integritet ne smeju biti ugroženi, a sloboda medijskog izražavanja ne može biti dovedena u pitanje.\nSve nadležne institucije dužne su blagovremeno da reaguju i postupaju u skladu sa svojim ovlašćenjima. Istovremeno, Ministarstvo podseća da su svi novinari i mediji dužni da izveštavaju odgovorno i profesionalno, poštujući sve zakone i etičke standarde profesije.\nProteklih nedelja zastrašivanjem, pretnjama i dovođenjem u kontekst lažnih vesti, novinarke Brankica Stanković, Jelena Zorić, Nataša Kovačev i Darija Ranković bile su izložene konstantnim pritiscima zbog svog rada. Uvereni smo da će državni organi nadležni da rasvetle pozadinu ovih napada, u najkraćem roku preduzeti sve radnje iz svoje nadležnosti i da će se protiv počinioca sprovesti odgovarajući postupci.\nPodsećamo da je Ministarstvo kulture i informisanja predložilo formiranje Radne grupe za bezbednost i zaštitu novinara kako bi napori na njihovoj zaštiti i bezbednosti bili efikasniji i sveobuhvatniji i kako bi se izgradili nesmetani uslovi za njihov rad.\nSvi akteri u medijskom svetu morali bi da budu svesni svoje uloge i značaja za stvaranje opšte klime u društvu i da kao takvi budu odgovorni za plasiranje sadržaja kojima šalju poruke u javnost. U trenucima kada je žrtvama seksualnog nasilja potrebna podrška svaka aluzija u drugoj vrsti medijskih sadržaja ovakvih tema čini se neprikladna.\nMinistarstvo podseća da su za atmosferu u društvu podjednako zaslužni i odgovorni svi učesnici javnog života i da svi podjednako grade njegovu stabilnost kroz svoj rad i delovanje.


Mercedes beleži značajan pad prodaje u Australiji - Auto Republika\nMoskovski aerodrom Domodedovo bogatiji za novo vozilo\nNajsmešniji opoziv u istoriji je aktuelan – Honda Civic Type R\nDS7 Crossback 1.6 PureTech – Zbogom dizeli\nPočetna Life Biznis Mercedes beleži značajan pad prodaje u Australiji\nIzvršni direktor Mercedesa za Australiju, Horst fon Sanden, izjavio je za lokalne stručne magazine da ga ne brine previše pad prodaje te marke koji je zabeležen ove godine.\nMercedes je u tekućoj godini prodao 7,5% manje vozila nego lane, što je svakako značajno lošiji rezultat. Ipak, na premijum tržištu Australije očigledno nikome nije sjajno, s obzirom na to da su rivali Audi i BMW zabeležili pad prodaje od 8,5 i 3,8%.\n“Očigledno je da pouzdanje kupaca u naš brend nije na najvećem nivou”, izjavio je prvi čovek trokrake zvezde u zemlji kengura. On je potom dodao: “Po prirodi sam optimista, verujem da se ovaj trend može lako preokrenuti u našu koristi. Situacija još uvek nije dramatična i nismo u nekoj kriznoj situaciji.”\nUprkos lošijoj prodaji nego prethodne godine, Mercedes je i dalje glavni igrač na australijskom premijum tržištu. Zaključno sa avgustom prodali su 23.013 putničkih automobila, i više od 4.000 lakih komercijalnih vozila.\nRukovodstvo Mercedesa u ovoj zemlji navodi kao problem i sve stariju gamu, te veruju da će dolazak novih iteracija poboljšati prodajne rezultate. Čelnici marke u Australiji posebno se nadaju da će plasiranje restilizovane C klase i nove generacije A klase doprineti boljoj prodaji do kraja tekuće godine.\ntagovi: australija D premijum segment mercedes\nprethodno Avtovaz se povlači sa Moskovske berze\nsledeće Sprečena katastrofa u nemačkoj maloprodajnoj mreži vozila marke BMW\nEkskluzivno: Toyota osvaja kinesko EV tržište pod oznakama marke GAC\nBMW ulaže milijardu evra u novu fabriku u Mađarskoj\n31/07/2018 - 11:41\nCarinsko primirje između EU i SAD će očigledno biti kratkog daha\n12/11/2018 - 18:43\nŠef Volkswagena smatra da njegova marka ima adute koje Tesla nema\n08/07/2017 - 11:48\nFiat svoje poslovanje bazira na malim modelima\nStart/stop sistem, da ili ne?\n11/12/2018 - 09:25\n03/12/2018 - 08:02\nToyota RAV4 LE – Novi “dežurni krivac”\n09/12/2018 - 19:51


Prošle nedelje je doktorka Marija Van Kerkov ispred SZO istakla da je bilo dosta izveštaja o ljudima u ranim fazama bolesti koji su se požalili na gubitak mirisa ili ukusa, ali je dodala „da je to nešto na šta moramo da pripazimo, i da zaista utvrdimo da li je to jedan od znakova Covida-19“.\n„Kada je u kombinaciji sa drugim simptomima, ljudi koji imaju gubitak mirisa i ukusa imaju tri puta veću šansu da su zaraženi Covidom-19 i zato bi trebalo da se samoizoluju 14 dana kako bi smanjili širenje virusa“, rekao je vođa studije profesor Tim Spektor sa King koledža.\nOni su ocenili „da postoji značajan procenat pacijenata sa gubitkom mirisa i ukusa“ i da je taj udeo „daleko veći od onog koji smo imali u Kini ili Južnoj Koreji“.\n„Kineske naučne publikacije ne pominju gubitak ukusa i mirisa, osim one koja govori o gubitku mirisa oko 15 posto. U kliničkim i preliminarnim podacima naše studije, u Evropi to prelazi 15 odsto“, istakao je belgijski otorinolaringolog Žerom Lšian, koji smatra da je došlo do „mutacije virusa“.\nOn je napomenuo i da se većina pacijenata oporavi i povrati čulo ukusa i mirisa, čak i kada je potrebno malo više vremena. Ovakve pretpostavke potvrđuje i francusko društvo otorinolaringologa. „Postoji očigledna veza između anosmije i virusa“, tvrdi Žan Mišel Klajn, predsednik nacionalnog saveza otorinolaringologa.\n„Neće svi koji imaju COVID-19 razviti anosmiju, ali su svi izolovani anosmičari, bez lokalne upale, bili pozitivni na korona virus. Ljudi koji osete ovaj simptom, moraju da se samoizoluju“, rekao je Klajn.


Cedevita povela protiv Budućnosti u polufinalnoj seriji ABA lige | Novosti.RS\nponedeljak, 25. 03. 2019. u 21:31\nKošarkaši Cedevite poveli su sa 1:0 protiv Budućnosti u polufinalnoj seriji ABA lige, pošto su večeras na svom terenu pobedili sa 90:83 (21:18, 16:20, 28:21, 25:24).\nU vrlo dinamičnoj i neizvesnoj utakmici u Zagrebu, ekipe su se tokom prvih 20 minuta često smenjivali u vođstvu, da bi Cedevita sredinom treće četvrtine stekla kontrolu.\nCedevita je stečenu prednost uspela da prenese i u poslednju deonicu u kojoj su rešili utakmicu u svoju korist.\nNajefikasniji u pobedničkom timu bio je Džejkob Kobs sa 23 poena, dok je tri manje dodao Džejkob Pulen.\nU ekipi Budućnosti istakao se Ervin Klark sa 23 poena, dok je Noris Kol ubacio 13.\nDruga utakmica polufinalne serije između Cedevite i Budućnosti igraće se 31. marta u Podgorici.


Berlin: Američki prekid veza s WHO-om ozbiljan udarac zdravstvu u svijetu - IN FOCUS\nOdluka Washingtona o prekidu saradnje sa Svjetskom zdravstvenom organizacijom (WHO) „ozbiljan je udarac zdravstvu u svijetu“, ocijenio je u subotu njemački ministar zdravstva Jens Spahn na Twitteru.\nSpahn je naglasio da se WHO mora reformirati, ali je ustrajao na tome da se Evropska unija „mora više“ finansijski organizirati kada Donald Trump provede svoju prijetnju i prekine saradnju sa zdravstvenom organizacijom koju optužuje da je poslušnik Kine, prenosi Hina.\n„Kako bi WHO imao budućnost, potrebne su reforme“, ocijenio je Jens Spahn u ‚tvitu‘ objavljenom na njemačkom, engleskom i francuskom jeziku.\nJačanje uloge Evropske unije u WHO-u bit će jedan od prioriteta Njemačke koja 1. julu preuzima rotirajuće predsjedanje Unijom, ocijenio je.\nAmerički predsjednik Donald Trump objavio je u petak da prekida odnos Sjedinjenih Američkih Država sa WHO-om zbog načina na koji je ta organizacija upravljala krizom izazvanom širenjem novog korona virusa pri čemu ju je optužio da je u biti postala marioneta Kine.\nTrump je na konferenciji za medije u Bijeloj kući ponovio prijetnje da će SAD prestati finansirati WHO.\n„Kina ima potpuni nadzor nad Svjetskom zdravstvenom organizacijom iako plaća samo 40 miliona dolara godišnje dok Sjedinjene Američke Države plaćaju gotovo 450 miliona dolara godišnje. Mi smo naveli reforme koje mora provesti i direktno im se obratili, ali su oni odbili djelovati“, rekao je Trump.\nSAD će novac koji je uplaćivao u Svjetsku zdravstvenu organizaciju „usmjeriti prema drugim hitnim potrebama javnog zdravlja i svjetskog zdravlja koje to zaslužuju“, rekao je Trump.\nOptužio je organizaciju da nije provela reforme zatražene ranije ovaj mjesec. Kineski dužnosnici „ignorirali su svoje obaveze podnošenja izvještaja“ o virusu WHO-u, rekao je američki predsjednik te kritizirao je WHO da nije primjereno informirao svijet kada su kineske vlasti prvi put otkrile virus.\nVorheriger Beitrag:Put na odmor – s još uvijek neizvjesnim ishodom\nNächster Beitrag:London razmatra naturalizaciju tri miliona građana Hong Konga


Pripreme Srbije za Evroviziju 2015! – ESCape News\nPripreme Srbije za Evroviziju 2015!\nDobili smo nove informacije o pripremama Srbije za Evroviziju.\nOtkrili smo da će kompoziciju za ovogodišnje takmičenje pisati niko drugi do Vladimira Graića Graje, kompozitora “Molitve koja je donela pobedu Mariji Serifović na Evroviziji 2007 godine. Vladimir Graić će komponovati tri pesme koje će se takmičiti na Beoviziji. Pesma koja dobije najviše glasova publike predstavljaće Srbiju na Evroviziji 2015 godine.\nPored Vladimira, izvodjače će takodje birati produkcija “Beoton” i Saša Mirković. Postoje glasine da će Vladimir Graić Graja pozvati Bojanu Stamenković. Da se podsetimo, ona je bila učesnica “Ja imam talenat” 2011 godine (I have a talent) i svojim fantastičnim glasom zadivila publiku koja ju je proglasila srpskom Aretom Frenklin.\nUvereni smo da će kompozitor napraviti sjajan izbor u odabiru takmičara i nadamo se da će nas pevači oduševiti svojim kompozicijama i nastupima koji su takodje veoma važni za dobar utisak kod publike. Čuli smo da će ove godine biti izazov izabrati pravu pesmu, jer će nastupiti poznati i veoma kvalitetni muzičari, ali znamo da će žiri i publika biti na nivou zadatka i nadamo se sjajnom odabiru pesme. Srećno!


Putin o ruskim svemirskim planovima – SVEMIR\nOn 2. September 2014. 3. September 2014. By Predrag AgatonovićIn Astronomska dešavanja i najave, Nauka na drugim sajtovima\nPravljenjem lansirne piste na sopstvenoj teritoriji je ključni Putinov napor da se obnovi nekada izuzetno napredna svemirska industrija koja već decenijama pati od smanjenja sredstava i odliva mozgova.\n„Naša sopstvena svemirska infrastruktura i moderna mreža kosmodroma dozvoliće Rusiji da pojača svoju poziciju vodeće svemirske supersile i garantovaće nam nezavisnost svemirskih aktivnosti“, izjavio je Putin.\n„Kapacitet kosmodroma će u budućnosti biti proširen, kako bi bio korišćen za ostvarivanje programa putovanja na Mesec, Mars i druge objekte u svemiru“, dodao je Putin.\nJedan od starijih državnih zvaničnika takođe je izjavio da uprkos svim finansijskim problemima, Rusija neće odustati od investiranja u svemir.\n„Uprkos povećanju troškova i pritiska sankcija, Rusija neće menjati planove“, izjavio je Dmitrij Rogozin.


"Egzodus mozgova" - "odliv pameti" Istaknut\nU stranoj literaturi "egzodus mozgova" se najčešće naziva brain drain i podrazumeva odlazak stručnjaka iz nerazvijenih zemalja, zemalja u tranziciji i zemalja u razvoju u razvijene zemlje. Brain drain je nastao kao posledica brzog tehničko-tehnološkog razvoja industrijski razvijenih zemalja čije ekonomije beleže stalni deficit stručnjaka u određenim privrednim delatnostima i samim tim utiču na promene u kretanjima radne snage na nacionalnom, međunarodnom i globalnom nivou.\n"Egzodus mozgova" je posledica pre svega kretanja na međunarodnom specijalizovanom tržištu specifičnog faktora proizvodnje - visokospecijalizovanih kadrova. Kretanje tog faktora proizvodnje uslovljeno je istim motivom kao i kretanje kapitala - kreće se iz područja gde mu je proizvodnja niska, u područja rada gde mu je proizvodnja visoka.\nDanas je opšte prihvaćen stav da se "egzodus mozgova" najćešće objašnjava ekonomskim, a manje sociološkim faktorima. Grupu ekonomskih faktora koji odlučujuće deluju na proces emigracije stručnjaka čine: razlike u nivoima realnog dohotka zemlje porekla i zemlje prijema; razlike u društvenom tretmanu stručne radne snage zemlje porekla i zemlje prijema i razlika relativno prosečnih dohodaka stručnjaka u poređenju sa prosečnim nacionalnim dohotkom po zaposlenom, što se smatra društvenim prestižom. Među neekonomskim faktorima se posebno ističu: demografski, geografski, socijalni i socio-psihološki i ostali činioci (politički faktori, prirodne katastrofe, epidemije, glad i sl.).\n"Egzodus mozgova" je pojava koja utiče na kvalitativne osobine stanovništva koje zavise od dostignutog društveno-ekonomskog razvoja, opšteg stepena obrazovanosti stanovništva, stepena razvijenosti obrazovnog sistema i mogućnosti školovanja. U većini slučajeva, "egzodus mozgova" utiče na poboljšanje kvalitativnih osobina stanovništva zemalja prijema. Istovremeno to predstavlja gubitak vitalnog potencijala za zemlju porekla koji se ne može nadoknaditi.\nPročitano 1544 puta\tPoslednji put izmenjeno Utorak, 25 Decembar 2018 11:58\nViše iz ove kategorije « Platon - Idealna država\tNikolo Makijaveli - Vladalac treba da ume da se ponaša kao životinja i kao čovek »\nVi ste ovde: Home Društvo "Egzodus mozgova" - "odliv pameti"


Društvo i ekonomija: Fiskalna strategija za 2013: Ključni sektori su poljoprivreda, rudarstvo, energetika, saobraćaj - BalkaniYUm.TV '); } //]]>\nFiskalna strategija za 2013: Ključni sektori su poljoprivreda, rudarstvo, energetika, saobraćaj\nVlada Srbije će se odgovorno brinuti o prirodnim resursima zemlje i obezbediće odgovarajuća ulaganja u poljoprivredu, rudarstvo, energetiku, saobraćaj i telekomunikacionu infrastrukturu, navedeno je u Nacrtu fiskalne strategije za 2013. godinu sa projekcijama za 2014. i 2015. godinu.\nKako je navedeno u strategiji koju je objavilo Ministarstvo finansija i privrede, Vlada će voditi aktivnu i predvidivu poljoprivrednu politiku usmerenu na povećanje izdvajanja za podsticanje poljoprivrede kao razvojne šanse Srbije.\nObezbediće se odgovarajuća institucionalna i budžetska podrška poljoprivrednicima kroz pravedniju raspodelu subvencija i zagarantovani sistem podsticaja najmanje pet godina. Posebna pažnja posvetiće se stimulisanju investicija u poljoprivredu, posebno u sisteme za navodnjavanje.\nU oblasti rudarstva i energetike obezbediće se podizanje energetske bezbednosti zemlje kroz povećanje energetske efikasnosti i investicija u otvaranje novih rudnih polja, izgradnju hidro i termo energetskih kapaciteta, obnovljive izvore energije i kroz utvrđivanje politike cena i cenovnih pariteta,\nPredviđeno je i podizanje komunalne energetike kroz veću proizvodnju toplotne i električne energije u toplanama i postepenu zamenu mazuta i uglja gasom i obnovljivim izvorima, pre svega biomasom, promocija Srbije kao tranzitne rute i skladišta za energiju i energente, investiranje u izgradnju drugog skladišta gasa i u elektroenergetske konekcije sa susednim zemljama, uspostavljanje tržišta energije i energenata prema standardima EU.\nU oblasti saobraćaja obezbediće se ravnomeran razvoj infrastrukture završetkom autoputa kroz Srbiju (Koridor 10), izgradnjom autoputa od Beograda ka zapadnoj Srbiji (Koridor 11), autoputa od Pojata do Preljine, spajanje Kragujevca sa Koridorom 10, spajanje Zaječara i Bora i Koridora 10, povezivanje Loznice i Šapca sa Koridorom 10, a preko Rume tunelom kroz Frušku goru sa Novim Sadom, kao i drugi infrastrukturni projekti od značaja za regionalni razvoj.\nU oblasti telekomunikacija obezbediće se izgradnja moderne optičke infrastrukture. Savremene elektronske komunikacije i širokopojasni pristup internetu omogućiće privredi i stanovništvu brzo komuniciranje i podizanje produktivnosti.\nU oblasti turizma obezbediće se unapređenje infrastrukture usluga, dodavanjem vrednosti prodatih proizvoda kroz turističku ponudu.\nKako je navedeno, Vlada će voditi aktivnu politiku u oblasti zdravstva, obrazovanja i nauke, kao i u drugim oblastima iz svoje nadležnosti.\nOdgovarajućom zdravstvenom politikom stvaraće se uslovi za unapređenje javnog zdravlja i povećanje efikasnosti zdravstvenog sistema kroz optimizaciju mreže zdravstvenih ustanova.\nOdgovarajućom obrazovnom politikom stvaraće se uslovi za unapređenje javnog i privatnog obrazovanja i dostupnost obrazovanja svim građanima, povećanje kvaliteta i efikasnosti obrazovnog sistema.\nStabilno funkcionisanje obrazovanog sistema podrazumeva da država stvara jednake šanse za sve, da održi i unapređuje osnovno i srednje obrazovanje, da podstiče školovanje na višim nivoima obrazovanja i da ulaže u razvoj obrazovne infrastrukture.\nUlaganja u obrazovanje povećaće se prema ekonomskim mogućnostima zemlje i primeniće se novi sistem finansiranja obrazovanja po učeniku.\nRadi izgradnje privrede i društva zasnovanih na znanju vodiće se adekvatna naučna politika usmerena na ulaganja u infrastrukturne projekte u oblasti nauke i u naučna istraživanja u skladu sa razvojnim potrebama i mogućnostima privrede i društva u celini.\nU tom cilju obezbediće se povećanje ulaganja u nauku i tehnološki razvoj na nivou države, uz veće učešće privatnog sektora u finansiranju nauke.\nTakođe, biće uspostavljeno partnerstvo javnog i privatnog sektora radi bržeg razvoja i primene inovacija kao ključne poluge za podizanje produktivnosti i konkurentnosti, a time i produktivne veze između nauke, obrazovanja i privrede.


NIKE+ run club besplatni treninzi za sve trkače - WANNABE MAGAZINE\nNIKE+ run club besplatni treninzi za sve trkače\nNike+ Run Club u sklopu Nike „So Fast“ kampanje, ovog leta za sve ljubitelje sporta i trčanja, organizuje besplatne treninge, gde će svi polaznici, i žene i muškarci, moći da treniraju, testiraju svoje mogućnosti i obore lične rekorde brzine.\nKompanija Nike, svrstava Beograd među svetske metropole koje neguju sportski duh i trkačku kulturu kroz organizovanje različitih aktivnosti koje promovišu zdrav način života i sport, tako da ni ovog leta ne može izostati podrška brzini i pomeranju ličnih granica izdržljivosti. Baš kao i na globalnom nivou i kod nas će biti organizovan Nike+ Run Club koji će svoj prvi trening za sve ljubitelje trčanja i zdravog života održati na Marakani, 05. jula, u 18h. Besplatni treninzi biće organizovani tri puta nedeljno, tokom leta, kako bi svi trkači bili spremni za veliku We Run Belgrade 2015 trku koja će se održati početkom septembra.\nNajbrže leto će startovati sa novom Nike kampanjom koja nosi simboličan naziv “So Fast”, i koja je okupila najbolje i najuspešnije sportiste današnjice koji znaju šta znači i istinska posvćenost i motivisanost, a među kojima su: NBA zvezda Kobe Bryant, svetska šampionka u tenisu, Serena Vilijams, jedan od najbržih ljudi na svetu Michael Johnson, ali i mnogi drugi uspešni sportsiti. Nike “So Fast” kampanja, baš kao i Nike Zoom Air tehnologija, odnose se na brzinu u sportu, bez obzira o kojem sportu je reč: kretanje po teniskom terenu, savladavanje protivničkih igrača u fudbalu, brzo zakucavanje u košarci ili kroz atletske discipline.


© @Miloje Jovanović\nZemlje Zapadnog Balkana poznate su po izvanrednom bogatstvu biološke raznovrsnosti, sa velikim brojem endemskih vrsta i karakterističnih staništa, koji čine prirodne ekosisteme od evropskog i svetskog značaja za očuvanje prirode.\nZaštićena područja ključna su za očuvanje tog biodiverziteta i njihov značaj prepoznat je u globalnim politikama, ne samo zbog zaštite prirode već i zbog socio-ekonomskog razvoja.\nSlaba informisanost javnosti o značaju zaštićenih područja, nedostatak učešća lokalnih zajednica u odlučivanju o njihovom upravljanju, kao i slabo finansiranje od strane država, rezultira njihovim neodrživim upravljanjem. Primarna uloga zaštićenih područja se zanemaruje, dok prednost preuzimaju neodržive aktivnosti kao što su seča šuma, masovna izgradnja i masovni turizam.\nPrepoznajući vrednosti zaštićenih područja, ali i pretnje po njihovu očuvanost, WWF Adria sprovodi projekat „Zaštićena područja za prirodu i ljude“, sa vizijom da se očuva biodiverzitet na Zapadnom Balkanu i osigura blagostanje za sve sadašnje i buduće generacije.\nDa bismo osigurali da svi ljudi imaju koristi od zaštićenih područja, slušamo, podržavamo i sarađujemo sa lokalnim i nacionalnim inicijativama, organizacijama, medijima, javnim ustanovama i institucijama, školama i donosiocima odluka, sa kojima stvaramo i primenjujemo održiva rešenja.\nNa taj način obezbeđujemo dalje uživanje u ekosistemskim uslugama koje nam zaštićena područja pružaju, kao što su ublažavanje klimatskih promena, stabilizacija zemljišta, ublažavanje poplava.\n„Zaštićena područja za prirodu i ljude II“ je regionalni projekat koji se sprovodi od 2019. do 2022. godine, u Srbiji, Bosni i Hercegovini, Albaniji, Crnoj Gori, Severnoj Makedoniji i Kosovu* i nastavak je istoimenog projekta (2016-2019).\nCilj projekta jesu efikasna i finansijski održiva zaštićena područja, podržana kroz angažovanje lokalne zajednice i organizacije civilnog društva. To ostvarujemo kroz:\n● Poboljšanje nacionalnih politika za upravljanje zaštićenim područjima i očuvanje biodiverziteta;\n● Jačanje odgovornosti donosilaca odluka;\n● Podizanje svesti o značaju zaštićenih područja i biodiverziteta\n● Promovisanje i podršku građanskog aktivizma\n● Povećanjem učešća lokalnih zajednica u upravljanje zaštićenim područjima\nProjekat se odvija uz podršku Švedske agencije za međunarodni razvoj i saradnju (Sida).


Vesti online / Sport / Košarka / Stigla nova tužba: Partizan ponovo u problemu\nStigla nova tužba: Partizan ponovo u problemu\nNa listi klubova kojima je zabranjena registracija novih igrača, koju redovno ažurira FIBA, ponovo se nalazi i beogradski Partizan.\nZa sada neće biti novih igrača u Partizanu dok se ne reše dugovi\nDok ne bude rešena tužba koju je protiv crno-belih krovnoj organizaciji podneo jedan od poverenika, igrač ili neki od trenera, srpski velikan neće moći da dovodi nove košarkaše.\nZa sada nije poznato ko je rešio da sudskim putem naplati dugovanja pošto FIBA ne saopštava imena već je samo napisano da je na snazi BAT.\nPored Partizana na spisku sankcionisanih klubova od srpskih timova nalaze se još Radnički iz Kragujevca i Vojvodina Srbijagas.\n* Šta se dešava sa Zagorcem i Partizanom?\n* Evo šta je Švajnštajger video na “večitom derbiju” (VIDEO)\nKOŠARKA FIBA objavila dokument, Partizan plaća 124.000 evra


Večeras počinje 48. Bemus Večeras počinje 48. Bemus\nKultura Napisao Balkan IN oktobar 19 2016\tveličina teksta\tSmanji veličinu teksta Povećaj veličinu teksta\nKoncertom Simfonijskog orkestra RTS-a predvođenim maestrom Bojanom Suđićem sa solistom Draganom Sredojevićem (violina), večeras u Kolarčevoj zadužbini počinju 48. Beogradske muzičke svečanosti (Bemus), koje će biti u znaku klavira.\nOvogodišnji Bemus će, prema rečima umetničkog direktora kompozitora Svetislava Božića, biti "sabirni centar svega onoga što je vreme proverilo", od klasicizma do naših dana, biće zastupljeni različiti stilovi, vrhunski umetnici, ali i oni koji se "još kuju na fakultetu".\nSutra će se na "Koncertu mladih muzičara" u Svečanoj sali Skupštine grada Beograda predstaviti Nemanja Belaj (violina), Vuk Božilović (klavir) i Nenad Ivović (klavir).\nMuški hor "Optina pustinja" iz Sankt Peterburga nastupiće 21. oktobra na Kolarcu, gde će 22. oktobra biti priređen autorski koncert Vere Milanković uz učešće Simfonijskog orkestra Umetničkog ansambla MO "Stanislav Binički".\nIste večeri u "Madlenianumu" će premijerno biti izvedena opera Stevana Hristića "Suton" u režiji Nebojše Bradića i pod dirigenstkim vođstvom Vesne Šouc, da bi dan kasnije u Etnografskom muzeju koncert održala grupa "Crnućanka" iz Gornjeg Milanovca.\nBeogradski kamerni hor publiku očekuje 24. oktobra u Sabornoj crkvi, pijanista Ratimir Martinović će uzvesti dela Vasilija Mokranjca u Svečanoj sali Skupštine grada 25. oktobra, a Simfonijski orkestar RTS nastupiće 26. oktobra na Kolarcu sa solistima Irenom Josifoskom (violončelo), Bojanom Peković (gusle), Markom Kovačem (klavir) i Nebojšom Maksimovićem (klavir).\nPetak, 28. oktobar, rezervisan je za koncert Vojvođanskog simfonijskog orkestra sa violončelistom Draganom Đorđevićem, dan kasnije pred publiku će izaći slavni pijanista Boris Berezovski, a 30. oktobra Bavarski kamerni orkestar sa Sretenom Krstićem (violina) i Natašom Veljković (klavir).\nPobednik prošlogodišnjeg konkursa "Čajkovski" Dmitri Maslejev nastupa 31. oktobra, a na zatvaranju 1. novembra u Kolarčevoj zadužbini Orkestar Škole za muzičke talente iz Ćuprije sa solistom Romanom Simovićem (violina).\nU Jugoslovenskoj kinoteci će 23. oktobra i 2. novembra biti prikazani snimci opera "Peleas i Melisanda" Kloda Debisija i "Tako čine sve" Volfganga Amadeusa Mocarta sa ovogodišnjeg festivala "Eks-an-Provansu".\nkoncert\t simfonijski\t orkestar\t rts\t bojan\t suđic\t kolarceva\t zaduzbina\t bemus\nBeogradska filharmonija nastavlja sa koncertima za bebe... Beogradska filharmonija najavila je da će u septembru organizovati šest novih koncerata za bebe. Orkestar je spremio nov repertoar za publiku od nula ...\nOktobarski program Predavačkog centra i Galerije Kolarčeve zadužbine... Predstavljamo vam oktobarski program Predavačkog centra i Galerije Kolarčeve zadužbine Ponedeljak 2.10. Mala sala, u 18h Ciklus FEMINIZAM U SRBIJI – T...\nPročitano 2098 puta\tPoslednji put izmenjeno oktobar 19 2016


24/10/2019 - podunavlje.info\nVELIKA PLANA, 24. oktobar 2019 – Galerija Centra za kulturu “Masuka” u Velikoj Plani raspisala je konkurs za 10 slobodnih termina za samostalne izložbe i grupne projekte u 2020. godini.Konkurs je otvoren od 25. oktobra do 15. novembra 2019. Pozvani su svi zainteresovani likovni i primenjeni akademski umetnici da daju svoje predloge za organizaciju samostalnih ili grupnih izložbi. Dokumentacija za…\n2020., Galerija Centra za kulturu MasukaLeave a comment\nKOVIN, 24. oktobra 2019 – Od danas do subote u kovinskom Centru za kulturu biće odžan četvrti po redu „Bomb“ muzički festival. Večeras nastupaju „Vampiri“, sutra su na bini članovi grupe „Apsolutno romantično“, a u subotu „Osvajači“. Svi koncerti počinju u 20 sati. Karte za ovogodišnji „Bomb“ po ceni od 300 dinara za svaki festivalski dan mogu da se kupe…\nApsolutno romantično, Bomb Music Fest, VampiriLeave a comment\nIzvor: ekapija.com, 24. oktobar 2019 – Sve su češća trovanja životinja uzrokovana pogrešnom upotrebom pesticida. Žrtve trovanja nisu samo „nepoželjne“ životinje, već u velikoj meri i zaštićene vrste, kao i domaće životinje. Posledice trovanja su postale posebno drastične za populacije pojedinih retkih vrsta ptica. U Specijalnom rezervatu prirode Gornje Podunavlje se 2014. godine gnezdilo 22 para strogo zaštićenog orla belorepana.…\nSvetski fond za priroduLeave a comment


Pritisak se nastavlja. Lajčak od Nikolića traži dela na EU putu? | Vestinet.rs\nPOČETNA TEMA DANA Pritisak se nastavlja. Lajčak od Nikolića traži dela na EU putu?\tPritisak se nastavlja. Lajčak od Nikolića traži dela na EU putu? 29. maj 2012. 17:22 · Nema komentara Šef slovačke diplomatije Miroslav Lajčak je izneo „snažan utisak da se Srbija posle predsedničkih izbora ponovo našla na raskrsnici puteva“ i ocenio da je „pobeda Nikolića pokazala da je politički krajolik zemlje postao složeniji i da zahteva odmah snažan dijalog“ EU s vlastima i političkim vođima Srbije.\nSvodeći zaključke nedavnog susreta u Beogradu sa srpskim političkim prvacima i čelnicima vlasti, Lajčak je ocenio da je „Srbija je pred istorijskom prekretnicom“.\nU autorskom napisu na briselskom portalu Euobzerver, on je istakao da je „zajednički poziv visoke predstavnice EU i predsednika Evropske komisije Žoze Manuela Baroza novom srpskom predsedniku Tomislavu Nikoliću da poseti Brisel potvrda da EU želi da i dalje ima otvoren pristupt Srbiji saglasno evropskoj budućnosti te zemlje“.\nLajčak je naglasio da Srbija mora sprovesti nužne reforme za članstvo u EU i podvukao da je ključno merilo normalizacija odnosa i dijalog s Prištinom.\nMnogi su u Srbiji „nastojali da uspostave ravnotežu između nacionalnog interesa u evropskoj integraciji i tog pitanja“, što kako je poručio, „više nije način koji vodi napred i puna pažnja postupku uključivanja u EU će biti nužna da bi se mogao ostvariti uspeh“.\nLajčak, koji je s političkim vođstvom Srbije razgovarao u svojstvu izaslanika visoke predstavnice EU Ketrin Ešton, naveo je da su njegovi sagovornici u Beogradu, Tomislav Nikolić, Ivica Dačić, Dragan Šutanovac i Vuk Jeremić, „svi istakli snažan jednoglasan stav glavnih političkih snaga u prilog evropskog puta Beograda“.\n„Vreme je da ta vizija poprimi opipljiv vid u vrlo bliskoj budućnosti, što je važno za narod Srbije, za stabilnost regiona i Evrope u celini“, podvukao je izaslanik EU.\n„Slovačka, u svojstvu članice EU je spremna da podrži Beograd i prenese pouke iz procesa ulaska u članstvo“, istakao je Lajčak i naglasio da EU od nove srpske vlade očekuje da se „u punoj meri usredsredi na nužne reforme čiji je konačni cilj ulazak u članstvo EU“.\nA među nužnim merilima se „prvenstvo mora dati normalizaciji odnosa s Prištinom“, predočio je slovački ministar, uz opasku da je „pitanje Kosova veoma osetljivo u srpskoj politici“.\nLajčak je dodao da su „mnogi predstavnici nastojali da uspostave ravnotežu izmedju nacionalnog interesa u evropskoj integraciji i tog pitanja“.\n„To, međutim, više nije način koji vodi napred i puna pažnja postupku uključivanja u EU će bititi nužna da bi se mogao ostvariti uspeh“, stavio je do znanja Lajčak očigledno ključnu poruku EU novoj vlasti i političkom vođstvu Srbije.\nOn je dodao da je dijalog Beograd-Priština doveo do nekih dogovora i doprineo tome da Srbija dobije status kandidata za članstvo u EU, ali je naglasio da se dijalog mora nastaviti uz primenu dosadašnjih dogovora.\n„Oblik ili ustrojstvo tog dijaloga se mora doterati tako da bude redovniji, da uključi više političke predstavnike, ali je suštinski jasno da razgovori moraju da se nastave i donesu rezultate u vidu dogovora i njinove primene“, objasnio je Lajčak.\n„Postizanje rešenja sposobnog da zaživi i funkcionalnog na severu Kosova će biti vrlo osetljivo za zainteresovane strane, a međunarodna zajednica očekuje doprinos tom cilju“, ukazao je šef slovačke diplomatije.\n„Moramo“, dodao je on, „izbeći stvaranje novog ‘zamrznutog sukoba’ u Evropi, sukoba koji bi poremetio izglede novom pokolenju ljudi da žive svoj život kao evropski gradjani“.\n„Istorijski trenuci traže vodje koji preuzimaju odgovorne odluke“, naveo je Lajčak.\nOn je napomenuo da Srbija treba da počne pregovore o članstvu s EU, „što bi konačno u programe političara u Srbiji unelo ulazak u članstvo Evropske unije kao vidljiv i opipljiv cilj“, rekao je šef slovačke diplomatije.\n„Ova godina“, po njegovim rečima, „može biti prekretnica u evropskoj istoriji Srbije“.\n„Nova politička realnost u Srbiji podvlači značaj odgovornog pristupa za sve bitne političke snage i odluke koje predstoje i koje će otvoriti evropsko poglavlje u budućnosti Srbije“, naveo je slovački diplomata.\nLajčak je zaključio da će „širok politički konsenzus biti najvažniji činilac koji Beograd – kao važnog deo Zapadnog Balkana i EU – može dovesti do nove ravni saradnje“ s EU.\nPROČITAJTE JOŠ:Rusiju očekuju u Srbiji neprijatna iznenađenja: Proruska Srbija postala je prozapadna\nKRIM ODLUČIO: Prekida sve veze sa Ukrajinom i pridružuje se Rusiji\nBroz: Bićemo autentična levica u Skupštini\nOdred profesionalnih ubica ubačen u Ukrajinu da ubija policiju i narod\nTags:Balkan · Dragan Šutanovac · evropske · Ivica Dačić · kandidata · Ketrin Ešton · međunarodna zajednica · Miroslav Lajčak · predstavnici · program · saradnje · status kandidata · Tomislav Nikolić · ulazak\tŽIVOTVAŽNO: Kako da očistite pluća od nikotina\nNAJNOVIJE\tU toku vanredna kontrola kvaliteta meda u prodavnicama\nAtletika: Ivana Španović se plasirala u finale Svetskog prvenstva!


izvor: rse foto: 27.09.2017.\n„Ovo je očigledno neka vrsta saopštenja napisanog u, hajde da kažemo, esnafskoj solidarnosti. Ta su udruženja stala na stranu vlasnika privatnih novina (Vukašina Obradovića) zato što ga poznaju iz nekih ranijih vremena i veruju mu na reč. A trebalo bi da sačekaju da se završi ceo taj proces, a to je pitanje plaćanja obaveza prema državnom aparatu“, kaže Šormaz.\n"Ti izveštaji izražavaju veliku zabrinutost zbog slobode medija u Srbiji. To što nama Vlada posle predstavlja kako dobija samo reči hvale i kako su svi oduševljeni reformama koje ona sprovodi, ne znači da je to istina. Ko čita evropske dokumente vidi da to nije nešto na šta se gleda sa odobravanjem", smatra Jerkov.\nTaj gest će, kako navode, predstavljati simbol medijskog mraka „sa kojim se već godinama suočavamo u Srbiji".\nGašenje Vranjskih posledica konstantnih političkih pritisaka\nDačić u Njujorku s Guterešom i Trampom/Vučić doputovao u Njujork\nOčajni migranti idu rumunskom rutom\nKirste: Na Srbiji u kom smeru će ići partnerstvo sa NATO/Rama: Srbija i dalje nedostaje na NATO mapi/NATO: Rusija može ugroziti stabilnost Zapadnog Balkana\nParada ponosa – šta se promenilo?


Komisija EU izrekla kaznu bez presedana Microsoft-u - Bojović Drašković Popović & Partners\n07.03.2013. Bilteni, Konkurencija\nKomisija EU izrekla kaznu bez presedana Microsoft-u\nOgromna pažnja koja je ovih dana bila usmerena na moguće novčano kažnjavanje Microsoft Korporacije od strane Komisije EU je dostigla svoj vrhunac 6. marta 2013. godine u Briselu, kada je Komisija ponovo nametnula Microsoft-u novčanu kaznu, ovog puta u iznosu od 561 milion evra.\nNaime, Microsoft nije ispunio obaveze koje su mu nametnute Odlukom Komisije od 16. decembra 2009. godine (slučaj COMP/C- 3/39.530 – Microsoft (vezivanje proizvoda)) a u skladu sa kojom je Microsoft morao da evropskim korisnicima Windows operativnog sistema ponudi izbor između više različitih veb pretraživača, umesto jednog podrazumevanog Internet Explorer-a. Navedene obaveze predstavljaju odraz zabrinutosti Komisije da je Microsoft vezujući svoj Internet Explorer pretraživač za Windows operativni sistem prekršio Pravila EU o zabrani zloupotrebe dominantnog položaja (tačnije, član 102. Ugovora o funkcionisanju Evropske Unije – TFEU).\nImajući u vidu da je Microsoft Windows dominantan operativni sistem na svetskom tržištu, sa preko 92% udela te da skoro svaki drugi kupac računara bira proizvode Windows operativnog sistema kao najpriznatije i najsigurnije proizvode na tržištu kompjuterskih platformi, 2009. godine Komisija je izrazila svoj preliminarni stav o ovom pitanju u Izjavi o prigovorima. Naime, Komisija je izjavila da je konkurenciju na tržištu poremetila Microsoftova praksa vezivanja Internet Explorer-a za Windows i da je to rezultovalo stvaranjem veštačke tržišne prednosti za Microsoft. Dalje, preliminarni stav Komisije je bio i da se ovakvom praksom vezivanja ometaju inovacije na tržištu i stvaraju veštački podsticaji za programere softvera i provajdere da dizajniraju svoje proizvode i veb sajtove primarno za Internet Explorer.\nKao odgovor na ovo mišljenje Komisije i kao kompromis kojim bi prigovorima Komisije izraženim u preliminarnoj proceni izašli u susret, Microsoft je predložio da se obaveže da korisnicima Windows-a prikaže ekran sa izborom veb pretraživača kako bi im omogućio da lakše izaberu svoj željeni pretraživač. Microsoft je pritom naglasio da predložene obaveze ne znače da se Microsoft složio sa prigovorima Komisije iz Izjave o prigovorima o tome da se ponašao protivno članu 102 TFEUa ili bilo kom drugom aspektu prava konkurencije EU.\n16. decembra 2009. godine Komisija je donela odluku kojom je prihvatila obaveze koje je Microsoft ponudio i koje su time postale pravno obavezujuće za Microsoft do 2014. godine. Navedenom odlukom Komisije predviđeno je i da, ukoliko Microsoft prekrši svoje obaveze, Komisija ima pravo da ovoj kompaniji nametne novčanu kaznu u iznosu do 10% od ukupnog godišnjeg prihoda bez potrebe dokazivanja da je došlo do kršenja antimonopolskih pravila EU.\nMeđutim, Microsoft je ipak prekršio svoje obaveze što je i prouzrokovalo donošenje Odluke od strane Komisije 6. marta 2013. godine kojom je izrečena ogromna novčana kazna, pošto je postalo jasno da Microsoft nije ispoštovao i da neće ispoštovati svoju obavezu uključivanja ekrana za izbor pretraživača.\nOvo je prvi slučaj u kojem je Komisija novčano kaznila učesnika na tržištu za nepoštovanje prihvaćenih obaveza što predstavlja sankciju bez presedana koja će bez sumnje služiti kao ozbiljno upozorenje drugim učesnicima na tržištu Evropske Unije.


Prikaz montaže kompenzacije reaktivne energije - Energija\nEnergijaPrikaz montaže kompenzacije reaktivne energije\nPrikaz montaže kompenzacije reaktivne energije Tesla sistemi 16. marta 2020. 28. decembra 2020.\nDatum: 01. septembar 2009. god.\nObjekat: Institit Mihajlo Pupin\nInstitut “Mihajlo Pupin’’ (IMP) je najveći i najstariji institut u jugoistočnoj Evropi. Sa preko 250 zaposlenih, većinom inženjera (od toga 7 profesora, 32 magistra i 19 doktora nauka) institut je vodeća naučna institucija u Srbiji.\nPrvi korak u realizaciji sistema je merenje parametara energetske mreže. Na taj način se dobijaju podaci da se izvedeni sistem maksimalno prilagodi uslovima koji vladaju u elektroenergetskoj mreži na objektu.\nDrugi korak je montaža kompletnog potrebnog sistema za kompenzaciju reaktivne nergije u našoj radionici.\nTreći korak je isporuka, montaža i puštanja sistema kompenzacije reaktivne energije u Vašem objektu.\nPrikaz montaže sistema kompenzacije reaktivne energije\nSlika 1: Merenje parametara mreže\nSlika 2: Dolazak u trafo stanicu\nSlika 3: Ekipa EDB-a isključuje trafo-stanicu\nSlika 4: „Energetsko“ priključenje ormana kompenzacije\nSlika 5: „Signalno“ priključenje ormana kompenzacije\nSlika 6: Završno podešavanje rada sistema


Arapska energetska kompanija želi da investira u Crnu Goru - CdM\nArapska kompanija Masdar, jedan od globalnih lidera u oblasti proizvodnje energije iz obnovljivih izvora, zainteresovana je za investiranje u Crnu Goru.\nPremijer Duško Marković sastao se danas sa glavnim izvršnim direktorom te kompanije Mohamedom Džamel Al Ramahijem i direktorom za region Jugoistočne Evrope Ahmedom Al Avadijem, gdje je istakao da je energetika jedna od strateških oblasti za valorizaciju resursa Crne Gore.\n„Konsolidovali smo energetski sektor tako da EPCG može biti dobar i pouzdan partner za investitore u tu oblast. Imamo sve uslove za saradnju: povjerenje, razumijevanje i interes da razvijamo konkretne projekte. Zbog svega ovoga i zbog renomea i znanja koje donosite u Crnu Goru interes nam je da i vaša kompanija iskaže interes za energetske projekte poput gradnje elektrana na Morači i Komarnici“, dodao je Marković.\nRukovodioci Masdara su zadovoljni dosadašnjim poslovanjem u Crnoj Gori, ocijenivši da su nakon sporazuma o preuzimanju polovine vlasništva Vjetroelektrane Krnovo od francuskog partnera Akio stekli dobra iskustva rada u našoj zemlji.\n„Naše izvjesne investicije mogu da otvoriti vrata i investitorima u drugim oblastima“ , ekao je glavni izvršni direktor Masdara.\nNa sastanku je bilo riječi i o projektu igradnje solarne elektrane Briska gora u Ulcinju, kao i projektu „zelenog grada“ koji je ova kompanija razvila u Ujedinjenim Arapskim Emiratima koristeći moderne tehnologije u gradnji ekološki naprednog i energetski efikasnog naselja.\nTagoviDuško Marković energetika investicije Kompanija Masdar Ujedinjeni Arapski Emirati\n5 Komentara na "Arapska energetska kompanija želi da investira u Crnu Goru"


Predavanje Medojevica Studentima Americkog Univerziteta iz Rima - Pokret za Promjene\nPredavanje Medojevica Studentima Americkog Univerziteta iz Rima\t03.03.2012\tLider PZP Nebojša Medojević je danas odrzao predavanje studentima Američkog Univerziteta iz Rima o poltičkim, ekonomskim i bezbjednosnim rizicima i izazovima pred kojim se nalazi Crna Gora .\nMedojević je , nedostatak političke volje vladajućeg režima , ocjenio kao osnovni i najveći politčki i društveni problem, koji onemogućava implementaciju demokratskih i evropskih standarda. Ovaj nedostatak političke volje je logična posledica činjenice da je u proteklih 20 godina došlo do organskog srastanja organizovanog kriminala i korumpiranog režima i do zarobljavanja svih važnih institucija pravne države koje sada nijesu u mogućnosti da zakone sprovedu prema Đukanoviću i pripadanicima njegove kriminalne organizacije.\nPress služba PzP Nakon perioda, kada je međunarodna zajendica, zbog svojih strateških ciljeva i interesa na Balkanu , ignorisala nastanak Balkanske Konfederacije Organizovanog kriminala, koja je u međuvremenu postala najvažniji politčki faktor u regionu, u poslednjih nekoliko godina taj se odnos mijenja i sada su svi korumpirani režimi u regionu suočeni sa sve snažnijim i konkretnijim pritiskom , prije svega od EU , da sprovedu reforme i pokazu vidljive rezultate u borbi protiv korupcije. Organizovani kriminal na Balkanu i njegov politčki uticaj postao je prijetnja nacionalnim interesima i bezbjednosti kljucnih zemlaja EU i SAD. Crna Gora ima najslabiji dosije u toj borbi i na poslednjem je mjestu u regionu, zajedno sa Kosovom. Dugogodišnja kohabitacija organizoavnog kriminala i režima, razorila je institucije pravnog sistema, devastirala resurse, povećala spoljni dug i ovih dana računi pristžu na naplatu. Konačno, gradjani prepoznaju direktnu vezu pogrešnih odluka Vlade motivisane korupcijom sa njihovim sve gorim životnim standardom i povećanim troskovima koje plaćaju kroz naduvane račune za struju, telefon, internet, gorivo. Gradjani su prebrodili strah i počeli da se bune, zajedno sa NVO, Sindikatima, studentima i traže politčke promjene.. To daje nadu i optimizam da ce i Crna Gora, kao poslednja država regiona uspjeti da smijeni korupirani režim i otvori mogucnosti za ubrzani ekonomksi i moralni opravak.